
Kennst  da  das  Bild  auf  zartem  Grande  , 

Es  gibt  sich  selber  Liclit  und  Glanz  , 

Ein  andres  ists  zu  jeder  Stande  3 
Und  imrner  ist  es  frisch  und  ganc. 
lm  engsten  Raurn  ists  ausgefiihret , 

Der  kleinstc  Rahmen  fasst  es  ein  , 

Doch  olle  Grosse die  dich  riihret , 

Kennst  da  durch  dieses  Bild  allein. 

Und  kannst  da  den  Crystall  mir  nennen  > 
Ihrn  gleicht  an  TVerth  kein  Edelstcin  , 

Er  leuchtct , ohne  jc  za  brennen  ; 

Das  ganze  TVcltall  saugt  er  ein , 

Der  Ilimmel  sclbst  ist  abgcmalet 
Tn  seinem  wundervollen  Ring  ; 

Und  doch  ist,  was  er  von  sich  slralilet, 

Oft  s eho  ner , ais  was  er  empjieng. 

Oculum,  egregium  istud  in  humano  corpore  membrum,  sublimem  ad- 
modum inter  organa  nobiliora  in  universum  et  sensus  principem  locum 
obtinere,  nemo  est,  qui  inficietur.  Neque  opus,  nisi  ut  historiam  ejus  evo- 
lutionis respicias,  quo  eximius,  ad  quem  consequendum  datus  est  finis,  tibi 
patefiat.  — Magis  autem  de  perfectione  hujus  organi  persuadebimur,  si 
mirabilem  ejus  structuram  internam  et  functionem  inde  prodeuntem  con- 
sideraverimus. Summam  enim  vitae  manifestationem  et  maximam,  quam 
natura  assequi  potest , formarum  et  specierum  varietatem  junctam  in  eo 
atque  nexam  reperimus,  ita  ut  haud  immerito  ipsum  inicrocosmum  in 
macrocosmo  dixerint. 

Quam  arcte  oculus  ipsam  ob  istam  specierum  diversitatem  atque  copiam 
cum  omnibus  corporis  partibus  cohaereat:  anatomia,  physiologia  nec  non 
pathologia  edocetur ; verum  arctius  et  ad  singula  magis  pertinens  est  vin- 
culum, quod  oculum  et  animum  intercedit.  » Das  Auge,  inquit  Jean  Paul 
Fr.  Richter  *),  ist  der  Kleinleib  der  Seele,  ;hr  citherischer  TF ohnmond  ne- 
bender  erdigen  Gehirnhugel. « Et  revera  jam  a priori  oculi  dignitatem  psychi- 
cam esse  maximam  affirmari  licet.  Probatur  autem  haec  intima  oculi  cum 
animo  conjunctio  quam  multis  argumentis  e physiognomia  et  physiologia 
petitis.  Esse  quoque  eandem  omni  tempore  et  ab  omnibus  gentibus  agni- 
tam, docent  antiquissima  humanae  cognitionis  documenta,  in  quibus  primas 


i)  Museum  v.  Jean  Paul  p.  5j. 

i 


obtinent  nonnulli  e sacris  litteris  loci  pro  opinione  liacce  facientes ; con- 
firmant eam  non  paucae  in  omnes , quas  novimus  linguas,  receptae  et 
admodum  tritae  dictiones  ; testantur  demum  pro  ejus  veritate  scriptorum 
huc  spectantium  copiae , e quibus  afferam  tantum  Aristotelem , Galenum , 
Plinium,  Ciceronem,  Montagniurn  , Baconem,  Bonetum  , Hallerum,  Sul- 
zerum  , Wolfium,  Gellertum , Lavaterum  et  e recentissimis  ab  Auten- 
riethium  , Crossium,  Nassium,  I.  P.  Richterum  et  a Waltherum , quae 
quidem  omnia  sunt  nomina  gravissimae  auctoritatis.  Quin  adeo  numen  di- 
vinum oculo , quippe  quod  aptissimum  dignissimumque  ejus  symbolum 
habuere  , repraesentare  consueverunt. 

Itaque  oculus,  et  ad  internam  et  ad  externam  naturam  pertinens,  non 
minus  eorum,  quae  in  animo  contingunt  atque  peraguntur,  quam  quae  ope 
lucis  in  corporibus  apparent,  imagines  suscipit  et  exhibet.  Quantum,  si  hac 
ex  parte  comparationem  instituimus,  ab  oculo  superatur  nobile  in  ceteris 
organon  audiendi! — Auris  enim  nonnisi  alienos  sonitus  in  se  recipit,  verum 
concenlum  harmonicum,  animi  Echo,  uti  oculus  cum  aliortim  animis  com- 
municare nequit ; audit  quidem  auris  et  accipit,  sed  neque  respondet,  neque 
reddit:  oculus  vero  gratus  accepta,  eaque  quidem  pulchriora  reddit. 

Quanta  autem  est  oculorum  dignitas  inter  organa  in  universum , tam 
grave  quoque  momentum  in  pulchritudine  et  significatione  faciei  iis  est 
tributum.  Nam  simulae  operiuntur , lux  et  mobilitas  per  totam  faciem 
extenditur,  iis  autem  conniventibus  decor  et  vita  psj^chica  maxima  ex 
parte  evanescit.  Neque  est,  qui  hanc  vim  et  significationem  oculis  ab- 
judicet, cujus  rei  luculentissimae  nobis  suppeditantur  rationes  dictionibus 
in  lingua  nostra  maxime  congruis:  »Gesicht  et  Angesichtu ; comprobant 
eandem  rem  auctores  supra  laudati,  atque  carmina  veterum  et  recentio- 
rum  poetarum  y.  g.  Homeri,  Shakspeari , Scliilleri  , Goetliii*  nec  minus 
insignia  opera  eorum , qui  artes  plasticas  exercuerunt. 

Quae  cum  ita  sint , prae  omnibus  aliis  oculos  internam  hominis  natu- 
ram nobis  revelare  posse  patet.  Ab  iis  enim  in  homine  considerando  et 
dijudicando  progredimur  et  illuc  demum  revertimur;  namque  cum  primum 
aliquis  nobis  obviam  factus  est , re  ignota , quasi  instinctu  moti , oculum 
ejus  nostro  concipimus,  et  hoc  nulla  alia  de  causa  facimus,  quam  quod 


illic  animum  ejus  detegi , ejusque  vitam  intimam  et  absconditissimam  sig- 
nificari sentimus.  Et  profecto  relucent  in  ipsis  et  arcana  cerebri  et  occulta 
pectoris,  ingenium  nimirum  et  hebetudo,  virtus  ac  scelus.  Nec  yero 
oculorum  ope  tantum  characteres  tam  in  genere,  quam  in  specie  perscru- 
tamur, sed  iisdem  etiam  indicibus  variae  mobilesque  animi  conditiones 
cognoscuntur:  ne  minima  quidem  mutatio  in  iis  accidit,  quam  non  thermo- 
metri  certissimi  ad  instar  nobis  indicent  ita,  ut  sententia  illa  hippocratica: 
,,£»£  Bvvavxcu  61  ocpSahpoi  ovrcog  x ai  6 avSgomog et  respectu  psychico 
verissima  sit*  Hinc  Crossius  a)  oculos  primos  animi  ministros  appellat ; hinc 
jam  Theocritus  dixit:  ab  oculo  ad  cor  viam  deducere  apertam  ; hinc 
adeo  Plinius  3)  animi  hospitium  in  oculo  esse  facit,  ita  ratiocinans: 
«Nulla  ex  parte  majora  animi  indicia  cunctis  animalibus  : sed  homini  ma- 
xime; id  est,  moderationis,  clementiae,  misericordiae,  odii,  amoris, 
tristitiae,  laetitiae.  Contuitu  quoque  multiformes : truces,  torvi,  flagrantes, 
graves,  transversi,  limi,  summissi,  blandi.  Profecto  in  oculis  animus 
habitat.  Ardent,  intenduntur,  hnmectant,  connivent  ; hinc  illa  misericor- 
diae lacryma;hos  cum  osculamur,  animum  ipsum  videmur  attingere  etc.«  Quod 
intimum  oculum  inter  et  ^v^jriv  commercium  ipse  antiphysiognomon  Buf- 
fonius  negare  nequit;  audiantur  ipsius  spectabilia  verba:  »C’est  sur  - tout 
dans  les  yeux,  que  les  images  de  nos  secretes  agitations  se  peignent , et 
qu’on  peut  les  reconnoitre ; 1’oeil  apparlient  a l’ame  plus  qu  ’ aucun 
autre  organe , il  semble  y toucher  et  participer  a tous  ses  mouvemens, 
il  en  exprime  les  passions  les  plus  vives,  et  les  emotions  les  plus  tumultueuses, 
comme  les  mouvemens  les  plus  doux , et  les  sentimens  les  plus  delicats  ; il  les 
rend  dans  toute  leur  force,  dans  toute  leur  purete  , tels,qu’ils  viennent  de 
naitre;  il  les  trasmet  par  des  traits  rapides,  qui  portent  dans  une  autre  ame 
le  feu,  l’action,  l’image  de  celle,  dont  iis  partent.  L’  oeil  recoit  et  reflechit 
en  meme  temps  la  lumiere  de  la  pensee  et  la  chaleur  dn  sentiment.  C’est 
le  sens  de  1’esprit,  et  le  langage  de  1 ’ intelligence.«  - — Idem  permulti  alii 


2)  An  attempt  to  establisk  Physiognomy  upon  scientific  principies  by  John 
Cross , p.  242. 

3)  Plinii  Historia  naturalis  L.  XI.  c.  54* 

4)  Histoire  naturelle  generale  et  particuliere ; Tom.  II.  p.  523  - 24* 


aliis  verbis  docuere.  Itaque  ex  paucis  hisce  jam  sequitur  singularem  istam 
oculi  cum  animo  conjunctionem  omnino  oplithalmognomia  manifestari. 

Verum  enim  vero  non  minus  luculenta  et  evidens  vis  oculi  psychica 
revelatur  in  ophthalmophysiologia  i.  e.  in  potentia  ejus  visibili  et  quidem 
tam  in  conditionibus  ac  motubus  , quae  ad  visum  requiruntur,  quam  in 
ratione,  qua  fit  ipsa  objecti  perceptio.  Est  visio  nihil  aliud,  quam  sensatio 
rerum  visibilium,  ergo  actus  vitalis  potentiae  visibilis  operantis  modo 
vitali.  Hanc  sententiam  de  actione  oculi  (vi  ejus  psychica)  in  videndo 
activa  Philosophorum  principem  Platonem  jamjam  amplexatum  fuisse, 
locus  e Timaeo  probat,  qui  ita  audit:  rav  di  ogydvav  itgdr ov  piv 

cpaacpoga,  ^vv£rExrr,vavro  oaptara  r oiqde  Evdriaavrsg  curia  * r ov  izvgog  oaov 
ro  piv  xdetv  ovx  eayj , ro  re  itagiyEiv  cpcog  rifisgov  oixelov  ixdar rig  buigag 
c raj/ua  iuTjyavriaavro  yiyveaOou  ’ ro  ydg  ivrog  qfjbcov  adeXcpov  ov,  rovrov  itvg 
eifaxQivig  inoi^aav  did  rav  ofJL[idrav  gelv  Xeiov  xat  itvxvov  oXov  /xiv  yta- 
?uara  di  ro  ptiaov  ^vjxiuXriaavrEg  rav  outxdrav  darE  ro  [xiv  aXXo  oaov  ita- 
yvr sgov  areyetv  itav  ro  roiovrov  di  povov  avro  xaOagov  dirjdEiv  * orav  ovv 
(te^riaegov  b cpdg  it Egi  ro  rijg  o^sag  pEv/aa  rore  txitiizrov  oixoiov  itgog 

(iuoLOV  | vptitayig  ysvouEvov  iv  adaa  oixsiaSiv  | vveo  rri  xard  rriv  rav  6pp.d- 
rav  £v~vagi.av  o%ri  itsg  avrtgEidri  ro  ngdaiuitrov  evdodsv  itgog  6 rav  E^a 
h, vviiteaev , opLoiona&ig  dri , di  optoiorrira  itav  ^evo^ievov  , orov  rs  dv  ab  ro 
itors  icpditri]rat  xal  6 dv  dXko  exeLvov  rovrav  rdg  xwqaEtg  diadidov  £ig 

ditav  ro  aapca  ptEygt  rjjg  tyvyrjg  ataSyaiv  itagiaysro  ravriqv , 'p  drj  ogav 

cpaixev  diteXdovrog  di  sig  vvxra.  rov  avyyEvovg  ditor ir pigrat.  Et  revera  haec 
est  ratio,  qua  actio  illa  visus  admirabilis  considerari  debeat,  atque  facile 
explicari  possit , quin  oculum  indigna  vice  camerae  obscurae  sic  dictae 
fungi  faciamus. 

O 

Quae  autem,  cum  sese  ita  habent,  jam  ut  dilucidemus  simul  et  plane 
comprobemus  accingamur,  Physiognomiae  et  Physiologiae  oculi  naturam 
exposituri.  Atque  ergo  initium  faciemus  ab  ophtholmognomia,  ^vyr)v 
scilicet  persequamur  per  triplicem  vitae  ejus  rationem,  considerando  multi- 
plices istas  et  varias  actiones  quae  aut  in  facultate  intelligendi , aut  sentiendi 
aut  appetendi  sunt  positae , modumque  sive  signa,  quibus  ab  oculo  nobis 


5)  T tucuog  edit.  Bekker.  part.  III.  Vol.  2.  p.  5o. 


agnoscendae  proponuntur  et  quidem  [ ex  diversitate  illa,  qualis  tum  inter 
singulos  homines  constat , tum  ex  genere , aetate , temperamento , et  gentis 
indole  sequitur.  Tum  in  altera  parte  transibimus  ad  ophthalmophysiolo- 
giam  atque  proponemus  videndi  functionem,  nimirum  rationem,  qua  di- 
versae oculi  partes  ejus  fiunt  participes,  ut  et  totius  processus  naturam. 
Inde  persuadebimur,  summum  argumentum,  quo  nexus  animi  et  oculi 
comprobetur , repetendum  esse  a lege  illa , quae  non  tantum  in  phy- 
siognomiam  et  physiologiam  oculi,  sed  inscientias  istas  in  universum  patet, 
ad  quam  nempe  motus  interni  et  externi,  itaque  et  animi  et  oculi,  omnino 
consentiunt,  ita  ut  intensivus  animi  motus  etiam  contractivo  oculi  motu 
exprimatur,  et  vice  versa  animus  extrorsum  agens,  expansivos  in  oculo 
motus  provocet. 


PARS  PRIOR. 


De  Ophthalmognomi  a. 


$•  1* 

Xn  ophthalmognomia  pertractanda  non  tantum  oculi  globum  partesque, 
quibus  constat , diversas , sed  etiam  partes  exteriores  congenitas , quae 
ipsum  circumdant  eique  adjacent,  nempe  supercilia,  palpebrae,  cilia, 
musculi  motorii  et  glandula  lacrymalis , sunt  considerandae.  — Omnia  in 
hisce  uti  forma,  habitus,  color,  aeque  ac  motus  magnum  habent  momen- 
tum. — Profecto  variae  harum  partium  diversitates,  quas  anatomia  os- 
tendit et  autopsia  percipimus,  non  fortuito,  sed  ex  causis  rationalibus  ita 
constitutae  sunt,  ideoque  psychica  vi  haud  carent.  - Si,  quod  revera  se  ita 
habet,  vere  loquitur  Lemnius  dicens:  «nullam  corporis  partem  esse  quam- 
libet minutam  et  exilem,  quantumvis  abjectam  et  ignobilem,  quae  non 
aliquod  argumentum  insitae  naturae  et  quo  animus  inclinet,  exhibeat,» 
id  praesertim  de  hisce  partibus  tum  ob  eorum  nobilitatem  tum  ob  insig- 
nem vivacitatem  6),  affirmari  debet.  Atque  analogia  oculos  animalium 
singulares  inter  «t  hominum  intercedens , ab  aliis  physiognomis  in  dubium 
vocata,  ab  aliis  justo  nimium  amplificata  omnino  negari  nequit;  veritas 
enim  ejusdem  et  experientia  quotidiana  et  usu  loquendi , testibus  omnium 
gravissimis , stabilita  atque  sancita  est.  — Quam  amplus  atque  fertilis 
campus  inde  hic  menti  perscrutanti  offertur  ! 

6)  J.  J.  Engel,  Ideen  zu  einer  Mirnik , Vol.  x.  p.  64  ait : Ani  leichtesten , oftersten 
und  unverkennbarsten  spricht  die  Seele  durch  diejenigen  Glieder , deren  Mus- 
keln  ani  beweglichsten  sind , also  am  oftersten  durch  Mienen  des  Gesichts } und 
unter  dies  en  durchs  Auge. 


Antequam  vero  specialem  materiae  expositionem  aggrediar,  generaliora 
quaedam  de  singulis  istis  partibus,  utpote  notas  totura  dilucidantes,  prae- 
mittere  placet» 

§.  2. 

De  ■superciliis. 

Supercilia  inter  signa  physiognomica  haud  postremum  obtinent  locum. 
Jam  veteres  physiognom i ipsa  veluti  partes  principaliores  considerabant ; sic 
Aristoteles  7),  Polemon  Adamantius  9)  aliique.  Porta  10,  qui  omnia  de 
hac  re  inde  ab  Aristotele  tractata  collegit  et  propriis  suis  observationibus 
adauxit  emendavitque,  multa  de  iisdem , sed  etiam  nonnulla  factitia  docet. 
Teste  Buffonio *  11 ) supercilia  post  oculum  pars  in  physiognomia  potissima* 
comparat  ipsa  cum  picturae  cujusdam  umbra , qua  vis  colorum  et  linea- 
mentorum adaugeatur.  Quin  adeo  Lebrunius  12)  iisdem  in  depingendis 
affectibus  animique  motubus  primas  detulit.  Ii  a et  Lavaterus  13),  cujus 
auctoritas  nobis  gravis  est,  superciliis  magnam  dignitatem  psychicam  tri- 
buit ; ait  enim  illa  saepius  per  se  ad  dijudicandos  hominum  characteres 
sufficere,  exempla  atque  argumenta  petens  e superciliis  Torquati  Tassi, 
Leonis  Baptistae,  Alberti,  Turennii,  Clarkii,  Ansonis  , Newtonii  aliorum- 
que. Recentiorum  temporum  physiognomi , cum  hanc  materiam  plerum- 
que tenuiter  tractarint,  etiam  de  his  partibus  parum  proferunt. 

Igitur  in  significatione  eorum  psychica  denotanda  respicimus  locum 
quem  tenent,  arcum  qui  ab  ipsis  formatur,  eorum  densitatem  aut  rari- 
tatem , lenitatem  vel  torvitatem  , longitudinem  seu  brevitatem , distantiam 
ab  oculo  et  a se  invicem , colorem  ac  demum  motum , in  quo  maxima 


7)  Aristoteles  de  Physiognomica  lib. 

8)  Polemonis  Physiognomia. 

9)  Adamantii  Physiognomia. 

10)  Porta  de  physiognomia  humana,  p.  128-  i54* 

1 1)  Enffon  1.  c.  p.  524. 

12)  Lebran  C onference  sur  Vexpression  generale  et  particuliere  des  pass.  p.  19.-20. 
1 5)  Lavrtter  Physiognomische  Fragmente  T.  IV.  p.  a54< 


significandi  vis  est  posita.  — Sic  firma , densa  , tectiformia  et  quasi  prae- 
secta supercilia  sunt  indicia  animi  magna  vi  intelligendi  praediti , pruden- 
tis, ingeniosi  et  indolis  fidae  atque  constantis  Alta,  densa,  et  spatio 

quodam  inter  se  divisa  nec  latiora  supercilia  reperiuntur  in  hominibus 
astutis,  inque  iis,  qui  memoria  admodum  valent,  et  ingenio  poetico 
pollent.  Alta  et  ab  oculis  aeque  ac  a se  ipsis  distantia  supercilia  ani- 
mum levem , haud  facile  conantem , serenum  et  apertum  denotant  3 e 
contra  supercilia  demissa,  et  oculo  prope  adjacentia  ingenium  solidum 
atque  subtile,  et  si  simul  conjuncta  atque  corrugata  mentem  obtusam,  et 
animum  conflictum  produnt  !5).  Jamque  veteres  supercilia  conjuncta  pro 
signo  non  admodum  felici  habuere.  Aristoteles  h>)  v.  g.  homines,  quibus 
ejusmodi  sunt  supercilia,  dvaaviovg  dicit.  Johannes  ab  Indagine  *?)  eadem 
malitiae  signum  esse  arbitratus  est,  et  recentiores , uti  Lavaterus,  animum 
obscurum  iis  prodi  putaverunt.  Supercilia  rectilinea  et  densa  indolem  virilem 
et  animum  frigidum , mediocriter  autem  arcuata , rara  et  tenacia  indolem 
foemininam  animumque  calidum  significant.  Turbata , effera  et  aspera 
supercilia  et  indolem  ferocem  asperamque  indicant 3 si  simul  versus  nasum 
decurrunt  et  ad  tempora  esurgunt , bestialis  naturae  nota  offertur  1{s) ; 
contra  ordinata , mollia  et  tenera  indolem  mitem  et  teneram  ostendunt* 
Supercilia  fortia  et  fusca  animi  et  corporis  robur  et  sanitatem,  debilia, 
tenuia  et  alba  vero  contrariae  naturae  notam  praebent. 

Etiam  in  spatio  supercilia  intercedente  vel  majori  vel  miilori  ejusque 
habitu  significatio  quaedam  animi  quaerenda.  Lavaterus  19)  ait , non  esse 
verum  philosophum,  qui  non  in  spatio  isto  et  frontis  atque  nasi  commis- 
..  ira  talia  cognoscatur , quin  adeo  si  in  illa  parte  non  sit  profunditas  aut 
siijU3  , subtilitas  sut  energia:  frustra  in  tota  facie,  in  toto  homine  et  in 
omnibus  mentis  vitaeque  actionibus  quaesitum  iri  philosophum , id  est 


14)  Lavater  1.  c.  pag.  s54- 

15)  Id.  1.  c.  p.  255. 

16)  Aristoteles  1.  c.  ol  Sk  crvvocp pveg,  Svcavloi. 

17)  Ioannes  ab  Indagine  Buch  der  Physiognomey , Kap.  2. 

18)  Vid.  Porta  1.  c.  p.  i5o  et  Lavater  1.  c.  p.  5i4  - 3i5. 

19)  Vid.  ejas  Physiognomischer  N&chlass ; p.  85. 


virum,  qui  summa  studio  veras,  perspicuas,  cohaerentes  et  ratiocinatione 
nixas  cognitiones  consequi  satagat.  Eodem  auctore  longae  vitae  signum 
est  latitudo  quaedam  inter  supercilia  et  circa  nasi  radicem,  uti  in  tota 
faciei  conformatione  in  universum. 

Qui  habitus  animi  formis  constantibus  hucusque  descriptis  constanter 
denotantur:  iidem  motibus,  qui  formis  istis  congruunt,  momentaneis,  mo- 
mentanee etiam  exprimuntur.  Hice  motus  duplicis  generis  sunt : namque 
supercilia  aut  musculo  frontali  sursum,  aut  orbiculari  palpebrarum  deor- 
sum moventur  atque  simul  corrugatore  ipsis  proprio  plus  minusve  ad  nasi 
radicem  attrahuntur  et  conjunguntur.  Si  sursum  moventur , motus  est 
expansivus  5 animum  enim  intra  se  tendere  ut  in  observando  , in  laetitia, 
admiratione  et  stupore  significant ; cum  autem  deorsum  trahuntur  et  cor- 
rugantur , motus  est  contrahens  , atque  animum  in  se  recedere,  uti  fit  in 
subtili  meditatione,  pio  mentis  affectu,  tristitia  et  pudore,  judicamus. 
Ubi  animus  vehementer  et  spasmodice  motus  quasi  pugnam  cum  rebus  ex- 
ternis subit,  etiam  in  motibus  superciliorum  spasmum  atque  certamen  in- 
ter musculum  expandentem  et  contrahentem  prodire  videmus : deprimun- 
tur enim  supercilia'  unaque  ad  nasi  radicem  et  mediam  frontis  rursus 
contrahuntur.  Sic  e.  g.  in  ira , odio,  et  aliis  affectibus  vehementioribus. 

.5.  3. 

De  Palpebris. 

Neque  palpebrae  in  physiognomia  parum  significant.  Lavaterus  2l) 
ad  faciem  quandam  dijudicandam  maxime  facere  arbitratur  et  mediam  li- 
neam oris  et  mediam  lineam  istam,  quae  a palpebra  superiori  super  bulbo 
describitur.  Eandem  vim  psychicam  magnam  physiognomi  tam  veterum 
quam  recentiorum  temporum  palpebris  tribuunt.  Respicimus  vero  in  ip- 
sis formam  , peripheriam  , finitionem  vel  minus  vel  magis  praecisam , mi- 
norem vel  majorem  fissuram , quae  ab  iis  efficitur  et  tandem  earum  mo- 
tum. Palpebrae  justae  magnitudinis , quae  arcuose  esurgunt , ita  ut  rima 
ampla  et  rotunda  sit,  quales  Graeci  Jovi,  Junoni  et  Apollini  tribuunt  % 


ao)  Vid.  ejus  Physiognomische  Fragmente , T.  IV.  p.  364- 
at)  Id.  1.  c.  T.  IY.  p.  148. 

animum  ad  imperandum  proclivem , mentis  vigorem  et  ingenuam  super- 
biam denotant.  Si  vero  palpebrae  superioris  arcus  magis  ad  lineam  rectam 

♦ 

accedit  et  accurate  descripta  bulbum  quasi  in  duas  partes  aequales  dividit 
et  structura  sua  cum  inferiori  angulos  acutos  efficit,  ita,  ut  longior  quam 
rotundior  forma  rimae  prodeat:  insignis  prudentiae,  astutiae  ac  calliditatis 
signum  habemus  22) ; quodsi  intuitus  astutiae  plenus  accedit:  oculi,  quales 
Jesuitarum  esse  ferunt , videbimus.  Palpebrae  crassae  , firmae  , tempera- 
mentum sanguineum , et  si  simul  flexae  et  accurate  definitae  sunt  , ingenium 
denotant.  Palpebra  superior  quae  multum  s ib  orbita  recedit,  indeque  plicam 
profundam  ibi  efficit:  acumen,  judicium,  sensus  elegantiam  et  ad  amorem 
proclivitatem  indicat  23).  Quo  fortiores  palpebrae,  quo  profundiores  pli- 
cae, ab  iis  productae,  quo  latiores  ipsarum  margines  et  quo  major  angu- 
lus et  rima:  eo  virilior  et  fortior  homo;  et  vice  versa.  Palpebra  superior 
languida  et  collabens  cum  margine  lata  mollique  , propensionis  ad  libidi- 
nem est  signum.  Nullae  vel  multae  et  parvae  plicae  in  palpebris  homi- 
num laetitiam  vel  amorem  significantium  conspicuae,  hebetem  atque  debi- 
lem denotant  indolem  24).  Si  palpebrae  circulo  livido  descriptae  sunt, 
physicam  et  psychicam  debilitatem  adesse  recte  contendes.  Oculus  magnum 
et  quidem  constantem  ostendens  canthum  , felicia  signa  exhibet  25). 

Quod  ad  motum  palpebrarum  et  variabilem  rimae  formam  pertinet: 
eadem  valent , quae  supra  in  universum  de  expansione  et  contractione 
docuimus;  quocirca  major  palpebrarum  rima  consequitur  intentiones  animi 
ad  res  externas,  uti  sunt  spes,  desiderium,  laetitia,  admiratio;  contra  animo 
in  semet  converso,  quod  evenit  in  tristitia,  pudore,  meditatione,  rimam 
angustiorem  fieri  videmus.  Nicolai26)  habitum  oculi,  praesertim  quoad 
palpebram  superiorem  sustollendam,  ex  sacra  consuetudine  in  catholicis 
peculiari  modo  esse  insignem  affirmat.  In  affectibus  autem  vehemen- 
tioribus  e.  g.  in  ira , terrore , palpebras  aeque  ac  supercilia  certatim  ex- 

22)  Lavater,  phy  si  ognomiscker  Nachlass  p.  >3.  — et  physiognomische  Fragmentc 
p.  269  — 271. 

*3)  Id.  1.  c.  p.  5o. 

24)  Id.  1.  c.  p.  24. 

25)  Wagner,  von  der  Natur'  Aer  Dinge  lib.  IIJ.  p.  567. 

26)  Nicolai,  Reisen  durch  Deutschland. 


pansio  et  contractio  spasmodice  afficiunt,  prout  et  animum  motus  similes 
aliernalim  occupant. 

§•  4. 

De  Ciliis. 

In  ciliis  eadem  recurrit  significatio  quoad  formam,  habitum,  colorem, 
quam  in  superciliis  cognovimus.  Sic  cilia  fortia  et  nigra  indolem  fortem , 
debilia  et  alba  autem  contrarium  indicant.  Porro  cilia  longa  , tenuia 
et  lenia  lenitatis  27)  , verum  crassa,  turbata  et  aspera  feritatis  notam  offe- 
runt etc.  Quod  spectat  ad  eorum  motus,  cum  palpebris  omnino  cohaerent, 
ita  ut  plura  de  iis  hic  proferre,  superfluum  foret. 

.5-  5. 

De  glandula  lacrymali. 

Igitur  in  aestimanda  externarum  oculi  partium  relatione  psychica, 
cum  musculos  ejus  simul  cum  bulbi  motibus  infra  pertractaturi  simus, 
glandula  lacrymalis  superest.  Glandula  lacryroalis  inter  organa  secretioni 
inservientia  in  primis  floret ; neminem  enim  nostrum  fugit  ipsam  ex  om- 
nibus fere  solam  nervis  cerebralibus  praeditam  esse  , atque  quidem  ramus 
iste,  qui  in  eam  transit,  a nervo  admodum  insigni  originem  ducit.  Unde 
tam  arctus  glandulae  hujus  nexus  cum  oculo  tum  respectu  physiologico,  tum 
et  ipsius  sympathia  intima  cum  animo  facile  explicari  potest.  Verum  or- 
gani lacrymalis  functio,  ut  mihi  videtur,  praecipue  ad  vitam  psychicam 
spectat  ; namque  prae  ceteris  sensibilitatis  imperio  obtemperat.  Comitantur 
lacrymae  et  lenes  et  vehementes , laetos  et  tristes  animi  motus.  Hinc 
etiam  earum  conditio  multiformis.  Contemplemini  e.  g.  hominem , amici 
cujusdam  carissimi  jacturam  deplorantem , cum  animo  levando  in  lacry- 
mas  solvitur:  quam  diversae  sunt  hae  a lacrymis  illis  nitentibus  atque 
placidis  , quae  oculo  laetitia  commoto  lubenter  elabuntur  ; quam  absimi- 
les raris,  refertis  pressisque  lacrumis,  quas  ira  moto  nonunquam  effu- 
giunt } namque  sunt  rigantes  ora  rivi,  corpore  conquassato  facieque  motu- 
bus  convulsivis  comprehensa,  e glandularum  fontibus  prorumpentes'  Et 
profecto  humor  iste  etiam  qualitate  variatur,  prout  ^v/rjg  temperatio  ip- 
sum provocans  varia  est.  Haec  opinio,  licet  adhuc  hypothetica  sit,  jam 


27)  cl.  Nasse,  in  praelectionibus  de  Psychophysiologia. 


verisimillima  redditur  ex  diverso  effectu,  quem  lacrymae  in  oculum  ex- 
erunt  (quo  pertinent  e.  g.  lacrumae  illae,  quas  usu  linguae  venenosas  sive 
crocodilinas  appellant);  nec  non  ex  analogia  cum  aliorum  organorum  se- 
cretioni inservientium  fluidis , quae  ut  experientia  et  chemia  docent , ab 
animi  motibus  diversissimas  mutationes  qualitativas  aeque  ac  quantitativas 
facile  et  uno  quasi  ictu  patiuntur,  eo  magis,  quum  in  secretionem  lacry- 
maram  systema  nervosum  superius  tantum  habeat  momentum.  Sed  ex- 
perimenta in  posterum  instituenda , quae  etiam  physiologis  exoptata  esse 
debent , nos  de  hac  re  certiores  facient. 

§•  6. 

De  Bulbo. 

Progressi  ad  ipsum  bulbum,  Proteum  istum,  qui  Physiognomo  est 
maximae  significationis,  considerabimus  in  eo  formam,  speciem,  colorem, 
situm  atque  motum  singularium  partium,  uti  et  totius.  Bulbi  magni,  sub- 
coeruleo  colore,  eximiam  facilemque  animi  capacitatem  designant,  et  si 
simul  mobiles  scintillant,  ingenii  acumen,  iracundiam,  aemulandi  stu- 
dium et  libidinem  produnt  28).  Si  bulbi  magni  sunt  et  ex  orbita  promi- 
nent (a  gallis  grands  yeux  a fleur  de  tete,  a nobis  Glotzaugen  dicti),  ma- 
gnam memoriam  denotant  29).  Bulbi  parvi  et  multum  in  orbitam  receden- 
tes , si  simul  splendent,  ingenii  profunditatem,  animi  venustatem  et  astu- 
tiam significant;  si  autem  iis  splendor  non  inest,  acumen  quidem  et  astu- 
tiam, sed  etiam  suspicionem,  avaritiam  atque  animi  frigorem  arguunt  3°). 
Bulbi  admodum  parvi,  limpidi,  quorum  intuitus  non  eodem  intenditur, 
quales  praecipue  in  corporibus  gibbosis  et  aliis  deformitatibus  laborantibus 
reperiuntur,  acuminis,  judicii,  ingenii  faceti,  malignae  suique  amantioris 
indolis  signa  praebent  31).  Bulbi  oblique  jacentes  iidemque  parvi , uti 
sunt  felium , vulpium  ac  crocodillorum  oculi , astutiam  , malitiam  nec  non 
indolem  ad  insidias  proclivem  indicant.  Si  bulbi  parvi  magna  carnis  mole 


28)  Lav;tter_,  physiognomischer  Nachlass,  p.  2j. 

29)  Gall,  anatomie  et  physiologie  du  systeme  nerveux  en  gcneral  et  du  cervmu  en 
parliculier  etc.  Vol.  IV , p.  5o. 

30)  Lavater  physiognomischer  N acidas s 29. 

5i)  Id.  1.  c. 


circumdantur,  species  naturae  bestialis  offertur.  Eodem  modo  si  oculi  a 
se  invicem  valde  distant,  aut  sibi  admodum  propinqui  indeque  oblique 
jacent,  qualem  formam  in  Faunorum  antiquis  signis  conspicimus,  indolem 
ad  animalium  naturam  accedere  existimare  licet. 

Quod  attinet  ad  externam  bulbi  speciem , quae  a tunicarum  ejus 
externarum  habitu  maxima  ex  parte  dependet,  ante  omnes  cornea  erit 
respicienda.  Est  nulla  bulbi  pars,  cujus  significatio  gravior  , quaeque  tam 
cito  et  tam  facile  mutationum,  quas  subit  animi  et  corporis  temperatura, 
fiat  particeps,  quam  cornea.  Hinc  quoque  ejus  habitus  tam  multiformis; 
alius  enim  est  in  ingenioso,  alius  in  hebete,  alius  in  vigente  juvene,  alius  in 
amante  puella,  alius  in  laetitia,  alius  in  moerore  ; et  quidem  temperatura 
ista  animi,  prout  magis  extensiva  aut  magis  intensiva,  excitans  aut  depri- 
mens est,  in  corneae  pelluciditate,  turgore  atque  splendore  aut  majori  aut 
minori  manifestatur. 

De  scleroticae  leviori  conditione  pauca  tantum  hic  notanda  sunt.  Si 
superficies  illius  candens  est  atque  clara,  animi  ut  et  corporis  sanitatem  bo- 
namque  morum  qualitatem  denotat,  et  vice  versa.  Si  vero  splendor  ejusdem 
nimius  est,  et  ad  vitri  speciem  accedit,  aut  animum  aut  corpus  aegrotare 
jure  suspicaberis  32).  Si  demum  colorem  subcoeruleum  et  limpidum,  colori 
lacteo  haud  absimilem  vel  limpidum  exhibet,  ceteris  paribus  proprietates 
supra  descriptas  habebimus,  nempe  magnam  facilemque  animi  capacitatem, 
iracundiam,  aemulandi  studium,  invidiam,  libidinem,  dum  corporis  con- 
stitutio talium  hominum  plerumque  debilitate  laborat 33).  Simile  aliquid  de 
conjunctiva  valet,  quatenus  tum  clara  est  et  splendida,  tum  aut  turbida 
et  splendore  carens,  aut  aliam  quandam  conditionem  discolorem  exhibens. 

Jam  vero  in  iride  admodum  memorabili  primum  ejus  colorem  anim- 
advertimus.' Varietas  iridis  colorum , quos  cum  integumentis  corporis 
communibus  et  capillis  consentire  videmus,  in  homine  est  maxima.  Quam- 
quam enim  non  in  quavis  animalium  specie  semper  certus  quidam  et 


32)  Splendor  iste  oculi  vitreus,  observante  ci.  Nasse  est  signum  gilvissimum,  quo 
cor  morbo  laborare  deprehendas;  idemqui  mihi  animadvertendi  in  clinico 
medico  frequenter  occasio  est  oblata. 

53.  I.avater,  physiognomischer  Naclilass  p.  21, 

constans  oculi  color  occurrit , quae  veterum  fuit  opinio  , attamen  in  uni- 
versum per  plurimas  species  coloris  quandam  constantiam  persequi  licet, 
atque  nonnisi  iis  animantibus  iridis  varietatem  esse  reperimus , quam  qui 
et  cutis  et  pilorum  colore  variant  34.).  Sic  e.  g.  Trichecho  rosmaro  iris 
continuo  est  coerulea,  capris  obscure  aurantia  (inde  caprinum  dicunt),  leo- 
nibus fusca ; saepissimeque  in  noctius  eadem  caesia , in  lupis  viridis , 
in  aquilis  flava  observatur  et  sic  porro.  Colores  iridis  oculi  humani  pri- 
marios Aristoteles,  quem  posteriores  secuti,  in  problematis  tres  constituit, 
scilicet  coeruleum  , aurantium  et  fulvum  ; in  historiis  autem  hosce  quan- 
tuor:  caesium,  coeruleum,  fuscum  et  nigrum,  et  quidem  haec  divisio 
nobis  magis  arridet.  Ceterae  colorum  species  multo  rariores  sunt:  viridis 
flavus , ruber.  Quisque  horum  colorum , quum  non  tantum  passim  in 
singulis  hominibus  reperiuntur,  sed  singulos  in  singulis  aetatibus  , tempe- 
ramentis et  quibus  aetatibus  praedominari , iisque  quasi  proprios  esse 
cernimus,  propriam  significationem  obtinuit.  Iris  caesia,  qualis  in  in- 
fantibus observatur  et  symbolum  innocentiae  habetur,  animi  et  cor- 
poris debilitatem  indicat,  et  inde  in  adultis  levem  ingenii  vim,  molli- 
tiem, indolem  muliebrem,  timiditatem,  phlegma  nec  non  avaritiam.  Iris 
vero  nigra  sanitatis  et  animi  et  corporis,  indolis  constantiae,  fortitudinis, 
calliditatis , et  auctore  Crossio  35)  ? etiam  rapacitatis  signum  habetur  36). 
Felicissima  et  quoad  animum  et  quoad  corpus  iridis  signa  offerunt  colores 
frequentissimi  (caesio  et  nigro  adjacentes)  coeruleus  et  fulvus.  Iris  (splen- 
dide) coerulea  denotat  felix  ingenium,  prudentiam,  benignam  indolem, 
animum,  fortitudinem  et  amoenam  venustatem.  Talibus  oculis  praeditos  37) 
plures  veterum  poetarum  insignes  dicunt  Minervam  38)  et  Neptunum , 
eodemque  colore  Iris  magni  nostri  Schilleri  tincta  erat.  Iris  (splen- 
dide) fulva  sublimis  ingenii,  subtilitatis,  magnanimitatis,  fortitudinis 
et  virilis  venustatis  est  signum.  Oculos  ejusmodi  Apollini,  atque  viris 
heroicis  tribuuntur.  Et  poetarum  recenlioium  princeps  Goethius  tali  oculo 
est  conspicuus.  Color  viridis  mediocres  ingenii  dotes,  indolem  vehemen- 

54)  Blumenbach  de  generis  humani  varietate  nativa,  p.  171. 

35)  1.  c. 

36)  Theophr.  Paracels.  oper.  *T.  I.  de  natura  rerum  L.  IX. 

37)  Homerus  Minervam  y‘kavxco7uv  appellat. . 

58)  Cicero  de  natura  deorum  Minervae  tribuit  oculos  caesios,  ATeptuno  autem  caeruleos. 

tiorem,  fortemque  significat  39).  Color  flavus,  quo  magis  ad  fuscum  vergit, 
eo  ingeniosiorem  hominem  prodit;  ceterum  roboris  et  animi  signum  ha- 
betur. Ruber  color  denique  molestus,  omniuinque  rarissimus,  proprietates 
minime  felices,  ad  affectus  vehementes  propensionem,  praecipue  iracundiam 
et  ebriositatem  arguit^O).  Aegyptii  hominem  ejusmodi  oculis  praeditum 
imprudentem  aestimarunt.  Hic  quae  afferatur,  dignissima  et  Crossi i *)  ob- 
servatio, in  morbis  psychicis  iridis  colorem  pallidum  converti,  et  eo  gradu  , 
quo  aegrotans  convalescat,  Sensim  sensimque  pristinum  redire. 

Quod  ad  pupillam  attinet,  sive  Iridis  motus  extensivos  et  contractivos, 
hic  recurrit  eadem  lex,  quam  supra  statuimus.  Pupilla  extra  modum  ampla 
aeque  ac  bulbus  permagnus  in  oculo  speciem  debilitatis  et  hebetudinis 
adumbrat.  Jam  veteres  illos,  quorum  pupilla  erat  ita  constituta,  stolidos 
atque  stupidos  dixerunt ; contra  pupilla  valde  angusta,  qualis  in  vulpibus, 
simiis  et  serpentibus  reperitur,  et  angustae  rimae  respondens,  calliditatis, 
astutiae  et  rapacitatis  nota  habetur;  verum  pupilla  magna  signum  est  felicis- 
simum tum  quoad  corpus  tum  quoad  animum.  Pupillam  ejusmodi,  quaeque 
profundum  in  oculum  intuitum  admittit,  animi  quietem  atque  tranquilitatem 
designare  docet  cl.  Nasse.  Eodem  modo  extensio  et  turgor  iridis  adauctus 
cum  expansione  animi  et  actione  ejus  exaltata  cohaeret,  qualis  in  laetitia, 
desiderio,  admiratione  adest:  et  vice  versa  contractio  ejus  et  turgor  com- 
minutus, intensivam  animi  conditionem  et  depressionem  , uti  timorem, 
tristitiam  etc.  significat.  Felix  signum  quoque  dicunt  pupillam  perfecte  ro. 
tundam  ; contra  detortam  et  in  latitudinis  aut  longitudinis  formam  ex- 
tractam, qualis  in  plerisque  mammalibus  et  praesertim  in  feris  observa- 
tur, plus  minusve  infaustum  omen  esse  existimant. 41). 

§-  8. 

Temporibus  recentioribus  gravis  est  exorta  quaestio , num  motus 

iridis  ex  arbitrio  hominis  pendere  possit.  Plures  physiologi  et  quidem 
— 

59)  Lavater ,.  T.  JV.  p.  251.  Grilnlichte  Augen  sind  beinahe  ein  entschcidendes  Zei- 
chen  von  Heftigkeit , Feuer  und  Muth, 

4o)  Porta  1.  c.  p.  4«8. 

*)  L.  e.  p.  259. 

40  Porta  1.  c.  p ■ 383. 

eximii  id  contenderunt.  Prae  aliis  Ro  os  i as  42)  hanc  sententiam  aperte 
defendit,  atque  exempla  attulit,  quibus  ipsam  confirmaret.  In  iis  quoque 
erat  amicus  ejus  Kiihnius,  juris  doctor,  quem  hac  facultate  admodum 
polluisse  dicit;  grave  etiam  est  testimonium,  quod  hac  de  re  Fontana  in 
epistola  ad  cel.  Scarpam  (Florentiis  1804)  adtulit.  Enarrat  enim  se,  cum 
motus  spontaneos  (?)  in  cordis  pulsu  provocasset , eosdem  in  iride  ten- 
tasse,  quos  conatus,  cum  frustra  per  aliquot  septimanas  repetivisset,  eo 
demum  pervenisse,  ut  irin  pro  lubitu  in  oculo  tractaret,  i.  e.  illam  extende- 
ret, et  pupillam  contraheret43).  Accedit  Purkinjeus  44)  ^ affirmans,  sibi  multo 
exercitio  quoque  contigisse,  ut  iridem  arbitrio  suo  movere  posset,  et  quidem 
modum,  quo  sibi  id  contigerit,  hisce  describit:  »Observavi,  me  per  duplicem 
fenestram  inspiciente  et  intuitum  in  bina  grana  massae  vitreae  recta  linea 
contigua  per  vices  figente,  semper  granum  post  granum  conspectum,  fac- 
tum esse  imperspicuum,  et  quidem  remotius,  [cum  propius  conspicerem, 
et  propius,  cum  remotius  intuerer  ut  simul  oculi  motus  observarem,  dis- 
cum vitreum  cum  grano  cepi  et  tenui  ante  speculum , in  quo  locum 
quemdam  puncto  notaveram.  Si  igitur  granum,  punctum  notatum  et  pu- 
pillae imaginem  in  speculo  adumbratam  linea  recta  ponebam  , ita , ut  se 
sequerentur,  et  tamen  singula  conspici  possent,  et  aliud  intuebar:  pupilla 
remotius  objectum  intuens  amplior  evadebat,  propius  autem  conspiciens,  com. 
minuebatur.  Quos  motus  cum  diu  repetivissem  : eos  efficere,  quin  objecta  media 
adhiberem,  tentavi,  et  omnino  mihi  contigit,  ita,  ut  jam  prospiciens  in  vacuum, 
haud  certa  re  mihi  proposita  hosce  motus  provocare  possim. « Nec  non  Tra- 
versius45)  hujus  sententiae  patronum  se  praebuit  nonnullis,  quas  affert  ratio- 
nibus notatu  digna  est  epistola  quam  affert  amici,  doctoris  Rodgedii,  in  quo 
iridem  pro  arbitrio  movere  posse  Rodgedius  ipse  testatur.  Haec  facta,  haud  in 
dubium  vocanda,  sufficiunt  ad  sententiam  istam,  perse  admodum  probabilem, 
ad  summum  veritatis  gradum  perducendam.  Notissimum  est,  quod  jam  supra 

- 

42)  Vid.  ejus.  Grundziige  der  Lebenskraft.  Braunschw.  1797.  p.  71. 

45)  Vid.  Harless  et  R it  t e r Journal  der  ausldndischen  Medie,  chirurg.  Litteratur. 

Voi.  r.  p.  4r  — 45. 

44)  Dei  trage  zur  Kenntniss  des  Sehens  in  subjectiver  Hinsicht.  Prag  1819.  p.  124,  1 15. 

45)  A synopsis  of  the  diseases  of  the  eye  and  their  treatment;  second  edit • 
London.  1821.  p.  71.  — 78. 

quoque  homine  remotas  res  consideranti,  pupillam  amplificari,  aeque 
ac  rerum  propinquarum  consideratione  ipsam  angustiorem  fieri,  quin 
semper  objectum  certum  adsit;  tum  quoque  in  tentaminibus  laudatis,  prae- 
sertim in  eo,  quem  Purkineus  instituit,  quapropter  et  rationem  tentami- 
nis longiori  narratione  protuli , affectum  quemdam  vim  suam  exercuisse, 
neutiquam  negabis.  Inde  jure  quaeritur,  num  arbitrium  in  iridis  motus, 
quod  statuerunt , revera  immediatum  fuerit,  an  potius  mediatum,  quale  est 
arbitrium,  quod  in  motum  cordis,  supra  memoratum,  exercere  constat, 
cujus  rei  exempla  non  rara  sunt,  et  a me  ipso  petere  possum* 

Haecce  in  irida  movendam  tentamina  ob  lucis  vim,  quae  perpetuo  et 
necessario  in  oculum  exercetur,  certe  sunt  difficilima  et  tantam  cautio- 
nem, ne  fallamur,  requirunt,  ut  ad  verum  et  certum  disquisitionis  exitum 
non  facile  perveniamus.  Nihilominus  quaestio  ista , quam  initio  me  accu- 
ratius pertractaturum  esse  speravi , sed  ob  necessarias  , quibus  haec  dis- 
sertatio circumscribitur,  limites,  nonnisi  attingere  potui,  tanti  est  mo- 
menti, ut  singulari  disquisitione  eam  omnino  dignam  arbitrer,  qualem  et 
tempore  futuro  adhuc  prodituram  esse  jure  exspectamus. 

§■  9.  . 

In  motibus  oculi  nunc  considerandis  musculos  ejus  vim  suam  ex- 
ercere videmus.  Sex  musculi  isti , quorum  quatuor  recti  et  duo  obliqui 
ita  bulbo  adjacent,  ut  ipsum  quaquaversum  retro  et  prorsum  , sursum  et 
deorsum,  recte  et  oblique  intendere  ac  movere,  figere,  et  circa  suum 
axin  circumrotare,  atque  ita  solitarii  vel  conspirati  agentes,  singulos 
animi  motus  optime  imitari  queant.  Sic  animo  in  se  regrediente,  quod 
fit  intenta  meditatione,  alta  adoratione,  moerore,  et  bulbus,  M.  rectis 
simul  agentibus,  in  orbitam  recedit;  contra  mente  sese  explicanti  et  in  re- 
bus externis  versanti,  quod  fit  in  observatione,  desiderio,  laetitia,  ira  etc. 
etiam  bulbum  ope  obliquorum  procedere  cernimus.  Oculus  sursum  move- 
tur, adjuvante  recto  superiori,  si  animus  extollitur,  uti  pio  affectu,  admi- 
ratione, superbia  ; deorsum,  ope  recti  inferioris,  si  animus  aut  tristitia  aut 
modestia  deprimitur;  extra  et  deorsum  intenditur,  consentiente  recto  ex- 
terno, si  animus  a re  quadam  aversatur,  uti  in  contemtione  ac  indignatione ; 
denique  extra  et  per  circulum  jactatur  bulbus  amantis  a recto  externo. 

Inde  musculis  hisce  et  singularia  contigerunt  agnomina,  quales  sunt  admi- 
rator, superbus,  humilis,  indignatorius,  bibitorius,  amatorius.  Commemo- 
randus adhuc  est  subtilis  ille  sensus  oculorum  musculis  innalus,  quo  omnes 
bulbi  conditiones  et  maxime  eae,  quae  ad  visum  pertinent,  facillime  moderari 
queunt,  quocirca  de  eo  infra  in  oplithalmopliysiologia  prolixius  disseram. 

Hisce  igitur  motibus  intuitus , quippe  qui  est  oculi  quasi  anim&,  cohae.- 
vet.  Intuitus  diversissimas  subit  mutationes,  et.  tam  multiplices  formae 
ejus  sunt  atque  motus  , quam  varii  sunt  intentiones  , affectus  et  mo- 

tus. Omnis  nimirum  intuitus  natura  tum  magis  est  extensivus , tum  magis 
intensivus,  explicatus  aut  contractus , incitatior  aut  remissior,  stabilis  aut 
vagus.  Intuitu  maxime  manifestatur  animi  aeque  ac  corporis  vita  aut  tor- 
por, vigor  aut  debilitas.  Sic  intuitus  singularis  iste,  qui  fulminis  adinstar 
nos  afficit,  ingenium  omnibus  habile,  indolem  ad  imperium  proclivem  et 
vim  effectricem  denotat.  Intuitus  acutus  et  splendens  acumen  ingenii  et 
mentem  ad  observationem  idoneam:  intuitus  penetrans  magnam  vim  intel-« 
ligendi  et  subtilitatem  significat,  et  vice  versa.  Si  firmus  est  intuitus  et 
rectus,  indolem  fortem  et  constantem  inesse  videbis  ; contra  cui  idem  fugax 
est  atque  vagus,  et  animus  est  instabilis  ac  levis.  Intuitus  apertus  et  cui- 
vis facile  obvius  sinceram  et  omnibus  benevolam  indolem  indicat.  Intuitu 
suave  radianti  amor  proditur,  lene  splendenti  laetitia.  Iram  et  furorem 
furoress  et  ignei  motus  intuitus  concomitantur.  Mirabile  etiam , intuitum 
hominis,  quem  nrimum  aspicimus,  tantum  in  nobis  valere,  atque  relatio- 
nem amicam  sive  inimicam  inde  futuram  a primo  isto  intuitu  , quod  cuivis 
notissimum , saepe  omnino  dependere.  Quantam  porro  vim  homo  in  intuitu 
ponere  et  quantam  eo  potestatem  in  homines  et  animalia  exercere  possit, 
neminem  latet.  Magnetizans  intuitu  quem  consilio  in  aegrotum  configit, 
eum  pro  arbitrio  afficere  atque  ducere  potest.  Et  quam  cito  intuitu  sereno 
ad  hilaritatem  perducimur , econtra  lacrymante  misericordia  et  severitate 
tangimur!  Nil  tantopere  dementes,  quam  acutus  intuitus  et  quidem  diu 
in  ipsos  conjectus  concutere  potest.  Ita  et  torvus  intuitus  infantes  lacru- 
mari  facit , catulis  timiditatem,  canibus  furorem  injicit.  Quinimo  Graeci  et 
Romani  venenosum  effectum  quibusdam  intuitibus  inesse  sunt  arbitrati  *). 
Huc  aliquatenus  spectat  fascinatio  apud  veteres  tantopere  decantata,  uti  v.  c. 

*)  I.  Ennemoser,  Geschichte  des  Magnetismus.  Leipzig,  1819.  p . 83. 

apud  Horatium  46).  Neque  recentiores  hoc  fugit;  sic  Bartonus  47)  exemplis 
allatis  nos  eandem  rem  confirmat.  Simile  quid  contingere  \ i demus  intuitu 
quorumdam  animalium,  uti  serpentium  , crocodillorum,  aliorumque. 

Postquam  igitur  oculum  , ejus  vim  et  significationem  in  universum  con- 
sideravimus , ad  singularia  transeamus , eaque  ad  ordinem  supra  indicatum 
persequamur. 

OCULI  HABITUS 

Quatenus  a diversis  animi  intelligentis  facultatibus  pendet. 

5*  10. 

Ante  omnia  Ingenium , verus  iste  hominis  genius,  si  qua  corporis 
parte  proditur,  profecto  in  oculo  et  quidem  liisce  signis  se  se  manifestat. 
Supercilia  sunt  solida,  ubera,  quasi  nexa  et  haud  procul  ab  arcu  orbitae 
notabiliter  prominenti  atque  certe  delineato  extensa  et  projacentia ; spa- 
tium supercilia  dividens  sinuosum  est  vel  gibbosum  , unaque  aut  duabus 
plicis  perpendicularibus  usque  ad  latam  nasi  radicem  protensis  conspi- 
cuum, palpebra  superior  crassa,  fortiter  arcuata,  nec  non  praecise  defi- 
nita, suprema  sui  parte'  striam  profundam  et  cum  palpebra  inferiori  facile 
conspicienda  angulum  obtusum  ac  magnum  efficit;  bulbus  justae  magnitu- 
dinis neque  valde  prominens  , neque  in  orbitam  multum  recedens , alte 
concameratus  , cornea  humida  , vivaque  luce  turgescenti , iri  aut  coerulea 
aut  saepius  fulva,  fpupilla  ampliori,  quam  angustiori,  igne,  luce  atque 
splendore  admodum  conglomerato  in  intuitu  insignis  48).  Talis  fuit  ocu- 
lus , qui  internam  ac  divinam  mentis  vim  , animum  omnia  complecten- 


46)  Vid.  Epod.  V.  v.  4* 

47)  Ueber  die  Zauberkraft  der  Klapperschlange , Leipz.  1798. 

48)  Lavaterus  in  ingenii  signis  ennmerundis,  postquam  frontis  significationem  osten- 
dit, hisce  pergit:  Bei  allen  aber,  die  in  irgend  einem  Faclie , nach  alter 
Menschen  Urtheil  Genieen  waren,  fand  ich  den  Ordensstern  im  Auge  > und 
zwar  einerseits  im  Blicke , Feuer , Licht  oder  Saft  des  Auges , vornehmlich 
aber  im  Projil  - Umrisse  des  obern  Augenliedes.  Ti  o rnir  sonst  keine  Spur 
einleuchtete  , fand  ich  sie  .wenigstens  hier  allcmal  entschieden.  T.  IV.  p.  86. 
Cf.  quae  ibidem  paulo  infra  dicit. 

tem  et  cunela  sibi  subjicientem  Julii  Caesaris,  Friderici  II,  talis,  qui  in- 
genium profundissima  penetrans  , et  omnia  sua  vi  convertens,  Cartesii, 
Leibnitzii,  Schellingii  aliorumque  prodebat. 

Attamen  horum  signorum  relatio  inter  se  diversa  est,  ita,  ut  alia  adau- 
geantur, alia  comminuantur,  prout  ingenium  intensivum  est  vel  exten- 
sivum. 

In  intensivo  ingenio , in  quo  ratio  praedominatur , notas  descriptas 
pleno  gradu  adesse  videmus:  delineationes  graves  sunt  et  ossibus  prominent, 
atque  ita  stria  palpebram  superiorem  inter  et  orbitam  profundior  evadit, 
palpebraque  ipsa  magis  tegitur,  praesertim  autem  in  intuitu  significatio  ple- 
nissima. 

In  ingenio  extensivo,  in  quo  praedominatur  phantasia , omnia  ista  non 
tam  distincte  expressa  sunt  et  quidem  ossium  delineationes  ; bulbus  magis 
prominere  videtur,  atque  in  intuitus  vi  conglomerata  austeritas  et  sereni- 
tatis species  se  mutuo  consequuntur,  uti  in  Shakspeario , Klopstockio  , 
Schillero  et  Goethio. 

§•  11. 

Si  autem  spectaveris  eos,  qui  intellectu  excellunt,  supercilia  invenies 
firma,  densa,  tectiformia,  praecisa  quasi  et  ad  aequilibrium  jacentia 
oculo  prope  apposita ; in  spatio  inaequali  supercilia  intercedenti  unam  du- 
asve  plicas , palpebras  crassiores  facile  conspiciendas  et  praecipue  superio- 
rem, quae  limite  non  valde  inflexo  bulbum  amplexatur;  unde  forma  ri- 
mae longior  existit  et  anguli  acutiores  ; bulbus  amplior,  iris  coerulea,  vel 
flava  vel  fusco -nigricans,  pupillaque  major  quam  angustior  reperitur,  at- 
que intuitus  certus  est , micans  et  penetrans  49). 

Prudentia , ingenii  acumen , et  subtilitas , intellectus  asseclae , aut 
potius  diversae  ejus  species,  et  simili  modo  oculis  exprimuntur.  Sunt 
enim  Prudentis  supercilia  bene  formata,  densa,  firma,  et  tecti  adinstar 
umbrosa;  palpebrarum,  quae  facile  conspiciuntur,  superior  remissa  est 
et  tam  praecise  super  bulbo  delineata,  ut  eum  quasi  in  duas  partes  aequa- 


4g)  Vid.  in  Lavater,  physiogn.  Fragm.  T.  IV.  p.  376.  Simulacrum  I.  Gessneri, 
quod  subtilissimam  vim  intelligendi  in  oculo  repraesentat. 

les  dividat',  rima  angusta  et  in  longum  producta  angulos  acutos  efficit; 
bulbus  mediocre  vel  adeo  parvum  obtinens  spatium , profunde  locatus 
est,  et  humidus,  mobilisque  , nigricante  aut  etiam  saepius  coeruleo  colo- 
re, pupilla  angusta,  ac  intuitus  callide  et  clare  scintillans  apparet  50). 

In  acumine  supercilia  ita  comparata  oculis  propius  adjacent,  rima 
palpebrarum  magis  compressa  quam  angusta  est , intuitusque  acuto  igne 
splendens. 

Ingenii  subtilitas  vero,  maxime  intuitu  isto  singula  penetranti  vix  de- 
scribendo, attamen  haud  facile  ignoscendo,  denotatur  simulque  oculi  pro- 
fundius in  orbita  sunt  positi,  et  magis  obumbrantur,  atque  iridis  color  ad 
obscurum  vergit. 

Homines,  qui  lepore  sive  ingenio  faceto  valent,  superciliis  oculo 
prope  sedentibus,  fortibus,  circumflexis , et  plerumque  tetricis  sunt  in- 
signes ; palpebra  superior  praeciso  limite  delineata ; bulbus  parvus  pro- 
funde locatus  est  et  niger,  intuitusque  micans  et  emanans. 

§.  12. 

In  Memoria  supercilia  alta  super  oculo  pendent,  magna,  commensu- 
rata,  rara,  interrupta,  tenuia  atque  brevia;  palpebrae  sunt  mobiles;  rima 
ampla  et  aperta;  bulbus  magnus,  clarus,  parumper  splendens  ac  plerumque 
coeruleus  prominet 51). 

Si  oculi  ejusmodi  recte  prominent,  memoria  rerum  atque  verborum 
significatur;  si  contra  angulum  interiorem  deprimuntur,  memoria  perso- 
narum adest,  qualis  forma  plerumque  in  pictoribus  iconicis  reperitur; 
cum  autem  bulbi  simul  versus  genam  inclinatur,  ita  ut  spatium  quoddam 
bulbum  inter  et  arcum  orbitae  existat,  facullas  linguarum  addiscendarum 
praevalet.  Exempla  insignia  laudat  Gallius  Barilier  et  Pic  de  la  Miran— 


50)  Vid.  1.  c.  p.  58o  ad  imaginem  Guidonis  Bentivoli,  in  cujus  oculo  signa  maxime 
perspicua  eximiae  prudentiae  auctor  reperit. 

51)  Gall  1.  c.  liancce  oculorum  prominentiam  e magna  evolutione  lobuli  cerebralis 
medii,  et  quidem  eam  ipsius  partem,  quam  pro  memoriae  sede  habet,  et 
quae  posticam  orbitae  parietem  promoveat,  exoriri  docet.  Kum  forte  inde 
explicabis,  quod,  si  rem  quajidam  in  memoriam  revocare  volumus,  oculos 
sursum  et  retrorsum  i.  e.  versus  sedem  memoriae  erigimus  ? 

dole,  quorum  alter  duodevigenti  annos  natus  vigenti  duarum  linguarum 
peritus  fuisse  fertur.  52). 

$.  13* 

Si  jam  istas  facultates  diversas  vim  suam  exercentes  consideraveris,  et 
quidem  prae  aliis  in  meditatione , non  satis  admirari  poteris  rationem , 
qua  ejus  gradus  ipsi  atque  modi  in  oculo  exprimantur*  Namque  omnis 
cogitationum  processus,  aut  facilis  et  velox,  aut  difficilis  multisque  impe- 
dimentis implicitus , aut  dubitationum  ortus  et  animi  vacillatio  usque 
ad  omnimodam  solutionem  omnino  manifestatur.  Inde  supercilia  tum  elata, 
tum  depressa,  tum  ad  nasi  angulum  detracta  videmus,  prout  et  ipsa 
meditatio  animum  diversimode  afficit.  Oculus  simul  cum  capite  mox  molle 
movetur  et  intuitus  est  serenus  atque  severus,  cum  cogitationes  facili  via 
progrediuntur:  mox  bulbus  ex  angulo  in  angulum  aberrat  turbide  intuens, 
siquidem  et  animus  in  meditationis  copia  huc  illuc  aufertur:  mox  autem, 
capite  prorsus  pendente,  oculus  torve  prospicit,  dubitatione  in  animo  exo- 
rienti : mox  tandem,  cum  dubitationis  difficultates  fuerint  expeditae,  prior 
oculi  serena  species  redit. 

Nec  minus  viva  imagine  perceptio  et  auscultatio  animi  externa 
aeque  ac  interna  oculo  exprimuntur.  Supercilia  enim  hic  versus  nasi 
radicem  detrahuntur  atque  corrugantur ; bulbus  palpebrarum  apertura 
compressa  figitur;  pupilla,  qua  radii  lucis  facilius  conglomerentur,  an- 
gustior existit,  atque  ita  intuitus  acuitur,  haud  aliter,  ac  si  res  subti- 
lioris naturae  sit  cognoscenda.  Cum  autem  subtili  quavis  et  intenta  me- 
ditatione animus  in  se  recedit,  et  oculus  clauditur,  quo  omnes  res  ex- 
ternae ac  impedientes  ex  intuitu  removeantur 53). 

$•'  14- 

Quemadmodum  autem  istorum  animi  facultatum  conditio  legitima 
oculo  exprimitur,  ita  quoque  eorum  debilitas,  inopia  aut  prorsus  absen- 
tia illo  significantur.  — Delineationes  oculorum  in  stupidis  nulla  prae- 
cisione sunt  adumbratae  et  in  latitudinem  protensae;  oculi  ipsi  majore, 


52)  Horum  imaginis  descriptae  sunt  in  operi  magno  supra  allato  P.  LXXXIV.  fig.6. 
55)  Engel  1.  c. 


quam  eorum  est  longitudo,  spatio  sunt  divisi  54).  Supercilia  confusa,  alte 
posita  et  valde  arcuata;  in  palpebris  latis  atque  laxis  accuratam  finitionem 
desideras;  bulbum,  cujus  pupilla  extra  modum  est  ampla,  longe  prominet, 
rima  palpebrarum  valde  aperta ; iridis  color  plerumque  coesius  est  aut 
caprinus;  in  oculo  languido  et  igne  ac  vigore  destituto,  intuitus  tardus, 
frequenter  una  eademque  re  absque  consilio  defixus  torpet,  et  animum  a 
meditatione  alienum  et  inanem  mox  designat. 

$.  15. 

Jam  si , ujjerius  progredientes  ad  mentis  aberrationes , Melancholia 
tristi  affectos  consideremus  : signa  magis  etiam  singularia  nobis  offeruntur. 
Supercilia  enim  eorum  reperimus  corrugata,  conjuncta  et  dependentia;  pal- 
pebrae superiores,  aeque  ac  in  desiderio  plenis,  super  oculum  vagum 
demissae  quiescunt  55).  in  intuitu  mysterioso  tum  circumvaganti , tum 
defixo,  animus  retentus,  tetrica  meditatio,  moeror,  hominum  aversatio  et 
versus  res  externas  aequanimitas  produntur. 

Cum  vero  melancholia  hilari  est  indole , sive  quam  dicunt  Moria , 
omnino  diversa  ejus  imago  adumbratur,  eaque  quidem  variatur,  prout 
cogitationum  series  admodum  mutabilis,  qua  aegrotus  ejusmodi  occupatur, 
est  diversa.  Sic  e.  c.  qui  principem  sese  arbitratur , ejus  oculus  apertus 
et  magnifice  circumlatus,  regalem  animi  superbiam  adprime  imitatur; 
quem  autem  eximiae  puellae  tenet  amor,  ejus  oculus  voluptate  quadam 
micat  et  serenitate  ac  benignitate  plenus  est,  quod  maxime  in  insolito 
corneae  *et  albugineae  splendore  atque  bulbi  mobilitate  vides  56). 

§.  1(3. 

Neque,  quibus  dementiam  agnoscas,  signa  vix  fallentia  desunt.  Sunt 
enim  oculi  magni,  prominentes  admodum  et  cum  stupore  truces;  super- 
cilia gravedine  sua  sunt  demissa;  palpebrae  praesertim  in  ridentibus  mul- 
tas efficiunt  plicas ; oculi  species  obscura  est  et  pupilla  extra  modum 
magna;  intuitus  vagus  est,  stupidus,  neque  alicujus  rei  se  participem  prae- 

54)  Lavater  physiogiiomischer  Naclilass  p.  66:  Iedes  Gesicht  ist  dumm,  dessen 
Augen  merklich  weiter  ais  eine  Augenbreite  von  einander  abstehen. 

55)  Liibenstein  - I.obel  Grundriss  der  Semiologie  des  Auges  p.  5o. 

56)  Horum  imagines  vide  apud  JLavaterum  pliysiogn . Fragmente.  T.  II.  p. 

bet.  Addendum , quod  dementia  senilis  quoque  propria  quadam  lineamen- 
torum incertitudine,  mollitie  et  languore  oculi  observanti  continuo  se  pro- 
dit 57).  In  summo  autem  dementiae  gradu , qualis  in  cretinis  reperitur,  ocu- 
lus vi  atque  significatione  fere  omnino  caret ; intuitus,  mox  torve  mox  vage 
prospiciens , torpet  atque  languet , neque  ulla  re  nisi  alimentis  moven- 
dus est. 

« 

§.  17. 

Mania  demum  iisdem,  uti  ira  et  furor,  notis  exprimitur,  hoc  nonnisi 
discrimine  intercedente,  ut  ea  in  maniacis  sint  constantia.  Spasmodica 
quasi  superciliorum  et  palpebrarum  adest  contractio  , qua  bulbus  singula- 
rem istam  malitiae  speciem  nanciscitur.  Iris,  quod  jam  supra  est  memo- 
ratum et  de  hisce  morbis  in  universum  valet,  coloris  in  pallidum  mutatio- 
nem subit.  Ignei  terribilesque  intuitus  et  in  oculo  ferocia  insidiaeque, 
praesertim  paroxysmo  instanti  atque  praesenti  denotantur.  Accedit,  quod 
memoratu  dignissimum  est  , quod  ex  eorum  oculis  uti  ex  oculis  anima- 
lium per  noctem  rapacium , observationibus  tempore  novissimo  factis  ful- 
gor emicet  58). 

OCULI  HABITUS. 

Qui  refertur  ad  animi  affectus  ex  facultate  sentiendi  sic  dicta 

deducendos. 

§.  18. 

In  admiratione  oculus  aeque  ac  totum  corpus  animi  extensionem  at- 
que studium,  magnum  aliquid,  quodque  omnem  ejus  vim  cognoscendi 
expleat,  concipiendi,  imitatur  ac  exprimit  Inde  supercilia  paululum, 

extolluntur,  tumque  immota  manent ; rima  palpebrarum  major  fit,  bulbus- 
que, qui  amplior  exhibetur,  dilatata  pupilla,  attonitus  objecto  inhaeret. 


57)  Lobenstein  - Lobel , 1.  c.  p.  3i  et  02. 

58)  Danz,  Zeichenlehre , Anliang , S.  366.  et  Reii , Rhapsoitieen. 

59)  Engel , 1.  c.  p.  144. 

$.  1& 

Si  res,  quam  admiramur  talis  est,  ut  eam  -observantia  dignam  judi- 
cemus, supercilia,  ut  ita  dicam,  ante  oculum  progrediuntur,  et  ad  na- 
sum conjuncta , versus  tempora  parumper  subtracta  esse  videntur  60).  Si- 
mul palpebrae  magis  distenduntur,  intuitusque  pupilla  expansa  sursum 
spectat , signum  illud  reverentiae  haud  facile  describendum  prae  se 
ferens. 

$.  20. 

Verum  si  admiratio  ad  naturam  sublimiorem,  ad  numen  divinum, 
cujus  praestantiam  sentit  animus,  refertur:  tum  adaucta  dignitate  et  puri- 
tate transit  in  adorationem , quae  in  oculo  motus  flexuosos  similesque  iis, 
qui  metu  exoriuntur,  provocat.  Nam  sunt  ejus  supercilia  uti  tota  facies 
demissa,  attamen  pupilla  sub  palpebra  superiori  crebro  nictanti  ad  coelum 

versa  apparet.  Quum  autem  ad  summam  Venerationem  perventum  est: 

% 

oculus  superciliis  demissis  clauditur,  atque  utut  animus  in  semet  ipsum 
versus  in  se  recedit. 

§•  21. 

Stupor , qui  ex  eadem  animi  affectione  ac  admiratio,  scilicet  ex  vi 
quadam  ipsius  conscientiam  repentino  et  insolito  modo  interrumpenti  pro- 
ficiscitur, et  nonnisi  gradu  ab  ea  differt , 'ipsi  et  in  motuum  similitudine 
proxime  accedit.  Est  enim  stupor  alta  quasi  animi  inspiratio  retenta  61)^ 
indeque  oculi  motus  extensionis  speciem  exhibent;  trahuntur  supercilia  in 
altum,  palpebrarum  rima  aeque  ac  pupilla  amplificatur,  et  intuitus,  animi 
rem  magnam  concipere  tendentis  imago,  in  ea  difixus  riget. 

§•  22. 

Amor , si  vel:  pia  sacraque  mentis  affectione  est  commistus,  vel  ad 
jucundas  , quales  a phantasia  non  raro  procreantur  imagines  , spectat,  sin- 
gulares motus  in  oculo  offert.  Amore  enim  ejusmodi  fieri  videmus,  ut 


,6o)  Lebrun , 1.  c.  p.  3. 
6i)  Engel,  L c.  p.  i4y* 

supremi  superciliorum  crines  parumper  deorsum  moveantur , bulbus  sub 
palpebram  superiorem  paulum  abscondatur,  intuitus  ipse  autem  huc  illuc 
vagans  igne  minus  vivo  luceat  et  quasi  in  interiorem  ocularum  recessum 
reverti  conetur;  quo  accedit  signum  animadversu  dignius,  ut  nempe  totus 
oculus  infringatur  et  quasi  nebula  obducatur.  Haec  oculi  conditio  non  raro 
in  permanentem  faciei  habitum  abit,  qualem  in  hominibus  fanaticis,  in- 
que  iis , qui  phantasiae  imaginibus  perpetuo  occupantur , saepius  re- 
pe rimus  62). 

$.  23. 

Luculentius  etiam  arctissimus  iste  nexus  inter  motus  animi  et  oculi 
proponitur  in  imagine,  qua  JExstasis  in  oculo  repraesentatur.  Omnino  ali- 
ter haecce  imago  est  comparata,  si  Exstasis  63)  ex  sola  mente,  nempe 
ex  summa  ejus  voluptate  proficiscitur , quam  cum  corporeum  aliquid  illi 
admixtum  est , et  inde  voluptas  veluti  permixta  animi  et  corporis  oritur. 
In  illius  , qui  priori  voluptate  est  correptus , capite  supercilia  leniter  in- 
clinato, vultuque  serenissimo,  elata,  oculos  apertos  et  clarissima  luce  cir- 
cumfusos, beatos  ad  coelum  spectare  videmus.  . In  alteris  bulbum  in  fa- 
cie placido  et  laeto  risu  affecta  atque  superciliis  paululum  elatis,  post  lan- 
guidam palpebram  superiorem  dimidia  sui  parte  latere  et  quas:  in  volup- 
tatis syncopen  demersum,  ejus  splendore  semifracto,  conspicimus. 

24. 

Haud  minus  viva  imagine  laetitia,  tot  virtutum  totque  honestarum 
voluptatum  fons  atque  origo,  oculo  exprimitur,  cum  animus  felicitatem 
suam  sentiens,  internam  serenitatem  proponit,  eamque  cum  aliis  commu- 
nicare studet,  Namque  in  Yultu  hilari  supercilia  cum  flexu  quodam  curvato 
tolluntur  et  tum  immota  manent ; cornea  et  albuginea  aeque  ac  iris  ad- 
aucto turgore  vitali  extenduntur  et  viv<3  splendore  circumfluuntur,  quo 
fit , ut  bulbus  ex  rima  palpebrarum  subhianti  prodiens  speciem  istam  ex- 
hilarantem exhibeat,  quam,  ut  omnino  persentias,  in  ipso  laetabundo  in- 
tueri debeas. 


62)  Engel , 1.  c.  p.  272. 

63)  Id.  1.  c.  p.  256  et  37. 


Laetitia  in  risum  transeunte  supercilia  in  medio  oculo  extolluntur  et 
versus  nasum  deprimuntur;  oculus  pene  clauditur , mollisque  intuitus  aut 
humescit , aut  iu  nonnullis  adeo  lacrymis  obducitur.  Similia  signa  perci- 
pimus , cum  laetitia  ex  animo  moto  sive  grato  sensu  prodierit ; qualem 
animi  conditionem  ob  inexspectatam  rerum  in  melius  mutationem  non 
raro  lacrymae  et  amplexus  consequuntur. 

! \ $•  25. 

Ingratus  contemtionis  sensus,  qui  tum  oritur,  si  rem,  quae  primo 
intuitu  animum  nostrum  attentum  aut  adrfiirantem  reddidit , accuratius 
considerantis  animi  attentione  et  admiratione  indignam  esse  reperimus;  uti 
aestimationi  est  oppositus,  ita  etiam  signis  omnino  diversis  in  oculo  exhi- 
betur. Nam  corrugator  supercilia  contrahit;  versus  nasum  simul  et  depri- 
muntur et  sibis  invicem  appropinquant,  ad  tempora  autem  sustolluntur;  vul- 
tus inaequalis,  in  quo  alter  oculorum  magis  quam  alter,  dum  pene  clau-* 
ditur , aperi us  patet  64)^  bulbique  (agentibus  musc  indignabundis)  torvi 
atque  limi  despiciuntur. 

§■  26. 

Simili  modo  cognata  aversatio  oculo  exhibetur.  In  omnibus  motibus 
studium  patefit,  quo  rem  aversatam,  utpote  affectus  hujus  rationem, 
removere  conamur.  Supercilia  sunt  depressa  et  versus  nasum  retracta; 
musculus  palpebrarum  rimam  paulum  contrahit;  pupilla  despicit  unaque 
capite  converso  a re  aversata  avertitur,  nauseam  quandam  atque  offensam 
ostendens. 

$•  27. 

Jam  si  ad  signa , quibus  timor  in  oculo  proditur , consideranda  pro- 
gredimur: non  minus  nativo  modo  perturbationem  animi,  qui  infelicem 
eventum  praesagiens  angitur,  et  periculum  extrinsecus  appropinquans  evi- 
taturus, in  semet  ipsum  recedere  conatur,  motibus  congruis  expressam 
cernimus.  Nam  supercilia  metuentis  contrahuntur  ac  paululum  a parte 
nasi  extolluntur,  simul  palpebrarum  aperturae  spatium  comminuitur,*  in 
iri  similes  et  oscillantes  motns  se  consequuntur,  dum  bulbus,  qui  discri- 


64)  Parsons  on  physiognomy,  p,  64. 

minis  momento,  ut  ita  dicam,  circumspectus  prodierat,  periculo  aspecto 
cito  refugit  et  inquietus  veluti  asylum  quaesitans  huc  illuc  movetur. 

§.  28. 

Quodsi  vis  metum  excitans  maxima  est  et  subito  exercetur,  terror 
efficitur  hisce  signis  conspicuus:  supercilia  in  media  .sui  parte  admodum 
elata  atque  erecta  immobilia  sunt,  unaque  eorum  musculi  graviter  delineati 
et  inflati ; rima  palpebrarum , uti  in  stupore , amplissima  spatio  aperta 
tenetur,  pupilia  extensa  et  deorsum  versa  apparet,  atque  stupens,  turbidua- 
que-  intuitus  vehementem  animi  quasi  tetanici  correptionem  facillime  prodit. 

$.  29. 

Pudor , qui  e sensu  simili  quo  timor  proficiscitur,  etiam  in  oculo  similibus 
neque  minus  significantibus  notis  depingitur.  Uti  enim  initio,  cum  animus 
repentino  concutiatur  et  excitetur,  cordis  motus  accelerantur,  indeque 
facies  turgescit  ac  genae  rubore  suffunduntur:  ita  superciliis  parumper 
elatis  oculus  primum  magnus  est  et  apertus , mox  autem  cum  homo  se 
deprehensum  senserit,  bulbus  ut  contumeliae  dolorem  effugiat,  intus  rece- 
dit, atque  sub  palpebram  superiorem  demissam  sese  recipit  et  specu- 
latoris ad  fugam  semper  parati  adinstar  subinde  timidus  prospicit.  Si  vero 
vitium  detectum  latere  nequit  et  quidem  gravius  est,  tum  veluti  electrica 
vi  idtus  pudibundus  intuitum  humo  figit,  nec  sursum  videre  audet  metuens 
ne  omnino  prodatur,  aut  contemtionem  et  ludibrium  in  vultu  adversarii 
percipiat.  Nil  inde  pudibundo  molestius  est,  magisque  ad  iram  ejus  mo- 
vendam confert,  quam  si  studio  in  oculum  ipsius  intuearis ; unde  accidit, 
ut  pudor  non  raro  in  iram  et  indignationem  abeat,  aut  certe  affectibus 
ejusmodi  misceatur. 

$.  30. 

Ad  pudorem  quoad  modum,  quo  in  oculo  significatur,  proxime  accedit 
tristitia.  Namque  conatum  tristis , ut  a mundo  infesto  recedat  atque  in 
semet  ipsum  refugiat,  expressum  videmus  et  quidem  motibus  contractivis 
et  flexuosis.  Supercilia  corrugata  ad  mediam  frontem  parumper  attrahun- 


65)  Lobeastein  — > Lobel^l.  ’c.’  p. 

tur , palpebrae  extense  delabuntur;  bulbus,  albuginea  humescenle , et 
coeruleo  colore  infecta , corneaque  nebula  quasi  obducta , languide  et 
turbide  intuens  tarde  movetur. 

Si  tristitiae  gradus  usque  ad  moerorem  gravem  adaugetur , oculos 
animum  a rebus  externis  non  amplius  affici  ostendit:  nil  enim  intuitum 

ejus  ad  humum  dejectum  et  confractum  movere  et  extollere  postest,  ut 
dicit  poeta  66}  ^ 

— — — lumina  moestis 

Stant  immota  genis,  nihil  est  in  imagine  vivi.  Alio  modo  autem 
tristitia  exprimitur,  si  ei  affectus  doloris  corporei  est  immistus.  Tum  enim 
vertex  superciliorum  in  mediam  corrugatae  frontis  partem  subtrahuntur 
sibique  appropinquant,  atque  oculus  capite  inclinato  intuitum  intima  pectora 
commoventem  fracta  ejus  luce  et  contentione  ad  coelum  convertit ; quo 
pupilla  maxima  ex  parte  absconditur. 

Si  iste  animi  spasmus  in  salubrem  crisin  dissolvitur,  lacrumas  super- 
ciliis, in  facie  convulsive  mota,  demissis  palpebrisque  humescentibus  pene 
clausis,  abundantes  erumpere  cernimus. 

§•  31. 

Si  vero  affectus  ejusmodi , quin  ingrediatur  crisis , ad  summum  gra- 
dum pervenerit,  sive  animus  praesentem  rerum  suarum  conditionem  in 
meliorem  commutari  omnino  non  posse  perspiciat ; tum  exoritur  desperatio^ 
unaque  cum  ea  animi  vehementissimo  spasmo  moti  in  oculo  expressio. 
Inde  vicissitudo  ista  oculorum,  qui  ferociter  et  spasmodice  agitantur; 
cornea  et  albuginea  tum  splendida  est  et  sanguine  suffusa,  tum  turgida 
vehementiores  radios  profundit  67;.  Iris  rubicunda  et  convulsive  mota 
aberrat  atque  absconditur  sub  demissa  et  versus  nasum  maxime  contracta 
ac  hirsuta  supercilia;  palpebrae  inflatae  squalidae  et  lividae,  uti  tota 
facies  deformitate  sua  terrefaciunt. 

§.  32. 

Irci , sensus  offensae  atque  cupiditas  poenae  referendae,  quemadmodum, 
tum  intensivus,  tum  extensivus  affectus  est,  ita  et  in  oculi  partibus  et  in- 


66)  Ovid.  metamorph.  lib.  VI.  fab.  3.  v.  3o4 — ■ 5. 

67)  Lobensteiu  — Lobel  1.  c.  p,  i5. 

tensi  vis  motibus  denotatur.  Eo  momento,  quo  primum  animus  ad  iram  incitatur, 
supercilia  veluti  nubes  tempestatem  nigram  invehentes  super  bulbi  rotantis 
fulminibus  mota  contrahuntur  et  corrugantur  simulque  cornea  usque  ad 
tumorem  est  extensa,  sclerotica  splendida  rubet,  et  iris  pupilla  contracta, 
igne  suffusa  atque  agitata  apparet. 

Si  ira  ad  summum  gradum  , ad  fuerorem  scilicet  ita  promovetur , ut 
conscientiam  eorum  quae  perpetrat  homo  amisisse  videatur:  affectus  ex  ira 
et  desperatione  mixti  signa  ipsis  consentanea  iu  oculo  provocat»  In  facie 
squalida  et  livida  supercilia  sudore  frigido  contecta  et  hirsuta  in  media 
sui  parte  elata  versus  nasum  autem  detracta  sunt  atque  compressa  ; oculi 
vi  spasmodica  aperti.;  sclerotica  magis  quam  solet  est  conspicua  et  livida 
rubore  suffusa  uti  et  cornea  micat;  pupilla  vaga  aeque  ac  intuitus  tur- 
bidus minax  huc  illuc  abertat  68). 

$•  33. 

Ut  autem  ira  in  ultionis  cupiditatem  transit,  signa  variantur';  namque 
oculum  e superciliis  tum  demissis  tum  sublatis  ferocem  prodire  et  motibus 
convulsivis  incitatum  igneo  intuito  infestum  hostem,  veluti  perniciei  eum 
daturum  petere  videmus ; mox  autem  postquam  animi  tempestas  conse- 
derit, furiosa  oculorum  flamma  extinguitur,  eiquae  languidi  in  orbitam 
collabuntur , dolorem  de  injuria  accepta  vindictaeque  impotentia  exhi- 
bentes 69). 

$.  34. 

Spes , donum  hocce  divinum , quo  futura  salus  praecipitur , oculo 
revelatur  mixtis  motibus , qui  laetitia  et  animo,  desiderio  et  metu  exori- 
untur; est  enim  horum  affectuum  complexus  quidam.  Inde  certam  ejus 
effigiem  adumbrare  difficillimum,  quamquam  expansivos  laetosque  motus 
in  ipsa  praedominari  affirmem.  Notas  minus  magisve  constantes  praebent 
supercilia  paululum  arcuata  et  sublata,  bulbusque  ex  mediocri  palpebraium 
apertura  intuitu  lene  splendenti  et  sereno,  desiderio  atque  metu  attento 
prospiciens. 


68)  Lebrun  1.  c.  p.  45. 

69)  Eugel  1.  c.  p. 

$.  35. 

Animus , summus  quasi  spei  gradus,  quo  homo  prudenti  et  libera 
constantia  gravibus  impedementis  repugnat,  aut  officio  satisfacturus  ma- 
xima pati  detrimenta  non  recusat,  utpote  affectus  expansivus,  homoge- 
neis  quoque  motubus  in  oculo  notatur.  Supercilia  arcuata  continuo  tol- 
luntur, palpebrae  (praecipue  superior)  eriguntur,  atque  oculus,  facie  ejus 
turgescenti  ac  splendenti,  mobilis,  certus,  et  vi  quadam  hilari  circum- 
spicit. 

$■  36. 

Imago  superbiae  in  oculo  varie  adumbratur,  prout  ex  quo  oritur 
sensus  excellentiae  aut  virtutis  verus  aut  falsus  est , i.  e.  prout  ex  vera 
conscientia  virtutis,  sive  ex  imaginatione  prodit.  Quodsi  prior  affectus 
nempe  laudabilis  superbia  animum  occupat;  hilaritas  ejus  fortitudine  com- 
mista exprimitur  signis  hisce  affectibus  propriis,  quae  supra  descripsimus. 
Alio  autem  et  plane  diverso  modo  alter  affectus  ex  virtutibus  nonnisi 
opinatis  exoriens,  quem  inanem  superbiam  dicimus,  significati^*  hic  in 
facie  tumefacta  supercilia  arcuata  frequenter  extolluntur,  rima  palpebra- 
rum studio  amplificatur,  atque  turgidus  oculus  stupide  sibique  placens 
circumcirca  adspicit,  ita,  ut  Juvenalis  70)  haud  injuria  exclamat; 

J demens  et  saevas  curre  per  alpes, 
ut  pueris  placeas  et  declamatio  fias! 

§.  07. 

4 Non  minns  significanter  Invidia , discidium  istud  ac  rixa,  qua  homo 
secum  ipse  pugnat , in  oculo  proponitur ; omnes  apparitiones  taedium  ex 
aliorum  emolumentis  exoriens,  manifestant.  Supercilia  corrugata  sunt, 
palpebrae  magis  contractae,  quam  sponte  sua  mobiles  apparent  j bulbus, 
profunde  locatus,  cujus  cornea  turbida,  albuginea  flava,  splendore  foedo 
infecta,  iris  fusca  sive  subrubra  ac  pupilla  vaga  est,  spe  sui  commodi 
studiosa  exoriente  cum  libertatis  specie  hilariter  circumspicit ; mox  autem 
spe  ista  evanescente,  meticulosus,  latentes,  obscuros  atque  indignantes 
intuitus  in  objectum,  cui  invidet,  conjicit  71). 

70)  Sutyr.  10.  166. 

71)  Lobenstein  - Lobel  1 c.  p,  17. 


Haud  plane  iisdem,  quod  vulgo  contendunt,  ast  similibns  notis  in 
oculo  proditur  Aemulatio , quae  uti  Invidia  ita  et  avaritiae  est  cognata. 
Sane  invidiae  indolem  hic  in  contractione  superciliorum  et  palpebrarum 
atque  infestum  inquietumque  studium  ( quod  idiomale  nostro  aptissime  di- 
citur Sucht')  facile  agnosces  in  obscuro  turbidoque  oculo,  qui  limus  rem 
exoptatam  aspicit.  Verumtamen  quamdiu  affectus  hicce  non  extra  naturam 
suam  excedit,  turpis  deformitas  et  abjecta  timiditas,  quibus  oculus  invidi 
insignitur,  omnino  abest;  ac  non  raro  potius  animus  quidam  et  nonnil 
superbiae  in  palpebra  superiore  elata,  et  lucido  certoque  intuitu  osten- 
ditur. 

OCULI  HABITUS, 
qualis  a diversis  appetendi  facultatis  rationibus  constituitur. 

§.  39. 

Desiderium , quippe  quod  conatus  animi  est  extrorsum  tendentis,  ut 
res  ipsi  placens  ipsumque  alliciens  appropinquet  ac  ejus  dominium  subeat, 
motibus  expansivis  in  oculo  exprimitur.  Densantur  enim  supercilia  et 
aliquatenus  super  oculum  progrediuntur;  rima  palpebrarum  magis  quam 
solet  aperitur,  pupilla  igne  plena,  et  intuitus  intentus  est,  serenus  atque 
cupiditatem,  ut  animo  satisfiat,  proponit.  Quodsi  summus  desideriae  gra- 
dus persentitur,  oculus,  uti  in  summo  pietatis  affectu,  recedit  et  claudi 
incipit, 

§.  40. 

In  avaritia  curam  et  cupidinem  magis  sive  minus  veri  dominii  oculo 
manifestari  cernimus  hisce  signis.  Curvata  sunt  supercilia ; rima  palpebra- 
rum tum  major  est  et  altior,  tum  magis  contracta  prout  affectus  prior 
vel  alter  praedominatur.  Bulbus  parvus  et  profundior  positus  foeda  qua- 
dam obscuritate  est  infectus;  iris  saepissime  caesia  aut  nigra  atque  intui- 
tus calliditatem  et  cupidinem  refert. 

f.  41- 

Amor  vulgaris,  qui  ab  affectu,  quem  supra  descripsimus,  sublimiori 
multum  differt,  non  minorem  tamen  vim  in  oculum  exerit,  propriaque 
imagine  laetitiae  signis  non  adeo  absimili  manifestatur.  Nam  oculi  ca- 
pite inclinato  superciliis  parumper  sublatis  et  palpebrarum  rima  commi- 
nuta, leniter  atque  simplici  modo  moventur.  Simul  autem  superior  pal- 
pebra aliquatenus  in  altum  contrahitur,  unde  intuitus  iste  mollis  ac  desi- 
derium movens,  quem  Graeci  vjgov  dixerunt  et  maximopere  Veneri  tri- 
vuerunt.  Cornea  et  albuginea  humore  quodam  turgent;  pupilla,  prout 
affectus  variatur , tum  leniter  lucenti , tum  placidum  et  oblique  versum 
intuitum  praebenti,  tum  vehementius  rei  amatae  specie  mota,  igneos  quasi 
radios  profundenti,  quibus  omnibus  desiderium  ut  amans  cum  re  amata 
conjungatur , et  alter  alterius  amorem  combibat  patefieri  videmus. 

§•  42. 

Si  demum  odium , amori  oppositum  affectum,  qui  in  rei  sive  perso- 
nae aversatione  aut  subito  exoriente  aut  continuo  permanenti  est  positus, 
consideremus,  illo,  quippe  quod  cum  invidia  et  livore  multum  habet  cog- 
nitionis , similes  etiam  in  oculo  exoriri  apparitiones  videbimus.  Namque 
supercilia  corrugata  super  oculum  descendunt;  palpebrae  parumper  elatae 
comprimuntur,  et  bulbus  turgescens  foedum  prae  se  fert  splendorem; 
signum  autem  primarium  suppeditat  pungens  iste  atque  torvus  intuitus, 
in  quo  indignatio  et  aversatio  proponuntur. 

OCULI  HABITUS 

qualis  proprietatibus  ethicis  conformatur.  'i 

5-  43. 

Verum  oculi  signa  non  modo  ad  animi  rationes  hucusque  descriptas 
pertinent,  sed  etiam  proprietates  ethicae  in  universum  virtutis  nimirum 
et  scleris  varia  genera  oculo  prodente  latere  neqeunt. 

In  hominibus  virtute  praeditis  delineamenta  oculi  praecise  descripta 
oranesque  ejus  partes  ad  puleherrimam  harmoniam  constituae  sunt.  Super- 

rilia  ad  aequilibrium  posita,  quin  imo  ipsa,  palpebrae  uti  etiam  nasus  et 
labia  lineis  parallelis  jacent ; oculi  justae  magnitudinis,  ingenua  libertate 
palent  et  claram  intuitus  lucem,  in  quo  quies  atque  mobilitas,  mitis  au- 
steritas et  serenitas  conjunguntur,  suppeditant,  quae  omnia  praecipue  vi- 
denda sunt  in  hominibus  justis  atque  probis 

In  iis,  quorum  indoles  maxime  ad  benignitatem  est  proclivis,  superci- 
lia accurate  sunt  delineata,  mollia  et  leniter  incurvata  ; palpebrarum  fi- 
nes facile  et  libere  sunt  circumflexi;  oculus  madiocriter  apertus  et  tran- 
quilla  vi  plenus,  benignitatem  prodit.  — Mansuetorum  supercilia  tenuia 
sunt  atque  mollia,  praecise  formata  et  pene  horizontalem  habent  positio- 
nem ; palpebrae  accurate  sunt  delineatae  et  circumflexae  atque  rectos  an- 
gulos conformant  , rima  utriusque  oculi  est  omnino  aequalis , oculo  ipsi 
inest  serenitas  et  lenitas  hominis  semet  ipso  acquiesentis  et  omnino  foemi- 
nina  indoles»  — 

■ 

* Qui  fido  sunt  animo , eorum  supercilia  aeque  ad  aequilibrium  sunt 
conformata;  oculi  praecise  descripti,  mediocris  magnitudinis  et  aperti,  rec- 
ta via  intuentur  et  severe  splendent.  — 

$•  44- 

Contra  sceleris  expressam  imaginem  nobis  proponamus.,  prae 
primis  accuratam  et  distinctam  oculorum  delineationem  desiderabimus  — 
In  improbis  supercilia  condensata,  aspera  et  oculo  ut  videntur  presse  ad- 
jacentia; oculi  male  descripti  atque  in  longitudine  vultus  positi,  parvi  sunt 
et  sublusci ; intuitus  acris  scintillta,  riget  atque  speculatur. 

In  oculis  hominum,  qui  libidini  sunt  dediti,  delineationes  latae,  mol- 
les et  laxae  offeruntur.  Oculi  plerumque  oblique  positi  longius  quam  so- 
lent a se  distant,  palpebrae  et  praecipue  superiores  crassae  sunt  et  libidi- 
num onere  quasi  depressae  labuntur  ; intuitus  languet  et  fracta  luce  pla- 
cide et  meticulose  circumspicit. 

Eorum,  qui  ad  savitiam  et  atrocia  facinora  inclinantur,  supercilia 
sunt  conjuncta,  concreta,  aspera,  pilosa  atque  obscuro  colere  oculis  pro- 
pe superpendent , atque  pupillarum  orbes  inaequales;  intuitus  non  raro 
obliquus,  trux,  amarus,  snbridens,  obscurus,  et  minax,  gaudium  de  alio- 

*)  vid.  Lavater  T.  LV,  p,  097  — 599. 

rum  damno  atque  saevum  indolem  prodit.  Quorum  signorum  inter  se 
relatio  diversimodo  est  temperata,  prout  una  alteraeve  ad  scelus  propen- 
sio praedominatur  *):. 

OCULI  CONDITIO 

quoad  in  eum  diversitas  sexus  vim  suam  exerit. 

$•  45. 

Neque  minus  perspicue  indoles  viri  et  mulieris  per  oculi  naturam  cog- 
noscenda nobis  proponitur.  m 

Nam  sicut  in  viro  ratio  prae  sensu  dominatur : ita  in  oculo  ejus  vis 
intelligendi,  animus,  constantia  et  robur  magis  significantur.  — Inde  ex 
plicabis;  supercilia  recta  et  ad  aequilibrium  constructa,  ipsae  crinium  te- 
neae  sunt  latiores,  densiores,  et  capillis  longioribus  consitae;  spatium  mi- 
nus supercilia  et  palpebras  intercedit  , palpebrae  et  quidem  superiores 
sunt  robustiores  et  plicas  profundiores  efficiunt,  unde  minores  apparent, 
cutis  eorum  uti  et  corporis  in  universum  asperior,  rugis  plenior  et  obscu- 
riori colore  infecta,  apertura  palpebrarum  est  amplior  atque  rotundior 
angulis,  quos  efficinnt,  majoribus  et  margine  simpliciter  curvata  et  latiori 
calia  breviora  sunt  et  crassiora,  externa  bulbi  species  rotundior  est,  ma- 
gis concamerata  atque  robustior.  — Intuitus  denique  ipse  majores  animi 
et  corporis  vires  designans  igne  audaciori  atque  fortiori  splendet.  Et 
haecce  omnia  eo  magis  sunt  perspicua  et  certa  prodeunt,  quo  virilior  et 
robustior  est  homo  **).  — 

$•  46. 

Cum  autem  in  muliere  in  universum  vis  sentiendi  praedominetur : 
idem  fieri  in  oculo  cernimus,  namque  quae  ex  sunsu  prodeunt,  uti  leni- 
tas,  gratia  et  tranquilla  animi  actio  ; ab  eo  magis  manifestantur.  Super- 
cilia in  iis  offeruntur  nobis  simpliciter  incurvata,  accurato  limite  circum- 
scripta et  tenuia;  capilli  eorem  sunt  rariores  et  breviores  atque  cuti  te- 
naciores adjacent.  Supercilia  et  palpebram  superiorem,  quae  minus 
est  substraeta  et  inde  minorem  plicae  profunditatem  exhibet,  majus  spa- 
tium discernit;  etiam  palpebra  inferior  planior  est,  cutis  ejus  subtilior,  le- 

1 Simulacrum  talis  monstri  scelerati  vid.  apud  Lavatar.  T.  II.  p.  194. 

) Ch.  f I.  Tli.  Schreger  Versuch  einer  vergleichenden  Anatomie  des  Auges,  p.  ■7.4.  20. 

vior,  et  magis  pallida,  palpebris,  quarum  margo  angustior  est  et  magis 
circumflexa,  rima  et  uterque  angulus  minor  efficitur,  cilia  rariora  sunt- 
leniora  et  longiora;  bulbum  minorem  et  totam  ejus  speciem  externam, 
teneram,  planiorem  et  potius  ad  formam  longitudinis  accedere  videmus  * 
intuitu  molli  atque  grata  luce  proprietates  supra  descriptae  perspicue  sig- 
nificantur. — . 

CONFORMATIO  OCULI. 

qualis  ex  aetatum  diversitate  existit. 

§.  47.  - ■* 

Quaevis  diversarum  vitae  nostrae  aetatum  diversam  etiam  animi  ejus- 
que  conditionum  temperaturam  in  oculo  manifestat. 

Ut  ab  infantia  incipiamus,  oculorum  delineationes  non  definitae  sed 
planae  atque  rotundae  reperiuntur ; supercilia  debilia  sunt  adhuc,  parum 
evoluta  et  minus  magisve  claro  colore  conspicua , et  simile  quid  de  ciliis 
est  dicendum , palpebrae  tenues  mediocrem  offerunt  aperturam , cornea 
densior  est  atque  planior  , albuginea  clara  et  pellucida  ad  subcoeruleura 
lactis  colorem  accedit ; iris  pallido  colore  insignis  pupillaque  ampla  est, 
intuitus  ipse  innocentiam  tantopere  cuivis  placentem  et  adulantem,  teneram 
indolem  atque  gratam  lenitatem  profitetur.  Neque  negabis  , jam  nunc 
in  nonnullis  oculum  edocere,  ingenii  dotes  in  iis  postmodo  aut  esse 
adfuturas,  aut  etiam  defore. 

$•  48. 

Omnia  ista  signa  multo  certius  in  aetate  juvenili  expressa  conspici- 
mus. Superciliorum  taenia  jam  est , crementis  captis , major  latiorque , 
crines  densiores  validiores  et  colore  obscuriore  notabiles  exhibet,  similem- 
que  mutationem  subiere  cilia/  palpebrae  crassiores  majorem  efficiunt  aper- 
turam; bulbus  magis  evolutus  et  simul  altius  est  concameratus,  cornea 
pellucidior  splendidiorque,  sclerotica  autem  densior  et  lucidior  evasit,  iris 
obscurior  facta  colorem  postea  constantem  assequitur,  pupilla  in  angustius 
spatium  contrahitur,  oculi  intuitus  levem  et  liberalem  indolem,  vitae  laeti- 
tiam majorem  minoremve  animi  potentiam  et  annis  adolescentiae  amoris 
desideria  adesse  pronuntiat. 

$•  49* 

In  aetate  virili,  cum  reliqua  animi  et  corporis  conditione  oculi  par- 
tes, quarum  in  iuvene  adhuc  florem  videbamus,  ad  summam  perfectionem 
et  maturitatem  pervenisse  cernimus.  Maxime  autem  intuitus  virilem  au- 
steritatem induit , atque  constantiam , animi  corporisque  robur  et  idoneam 
agendi  vim  designat. 

§.  5o. 

Quodsi  hucusque  conditiones  oculi  eorumque  signa  ad  summum  evo- 
lutionis gradum  ascendere  cernimus;  jam  in  aetate  decrepida  illa  rursus 
deficere  conspicimus  et  quidem  eo  gradu’,  quo  aetas  ista  progreditur. 
Nam  supercilia  rariora  et  sicca  canescunt , palpebrae  laxae  atque  plico- 
sae  sunt  et  praesertim  superior  dependet,  unde  angustior  earum  fissura 
prodit;  cornea,  quae  planior  fit,  aeque  ac  coniunctiva  et  sclerotica  pelluci- 
ditatem  fere  amittit,  colorem  caesium  induit  et  circulo  flavescenti,  vel  lac- 
teo , quem  arcum  sinilem  dicimus,  circumdatur ; iris  uti  et  crines  coloris 
in  pallidum  devergentis  subit  mutationem,  pupillae  mobilitas  comminui- 
tur, spatium  inter  orbitas  certos  suos  fines  amisisse  videtur,  et  intuitus 
languidus,  turbidus,  austerus  et  defixus  vitae  exitum  et  caducam  sortem, 
simul  et  copiam  experientiae  adesse  monet. 

OCULI  SPECIES 
prout  diversitate  temperamenti  variatur « 

§.  5i. 

Etiam  varia  temperamenta,  congrua  minori  vel  maiori  modo  virium  vita- 
lium, e quibus  proficiscuntur,  in  oculo  singula  singulari  modo  denotantur. 

Sanguinei  oculus  insignis  est  superciliis  admodum  fractis  et  ad  angu- 
lum lormatis;  sunt  eadem  ncn  ita  densa  uti  in  cholerico,  et  ab  ipso  oculo 
aeque  ac  a se  invicem  maiori  spatio  distant,  palpebrae  sunt  crassiores, 
color  oculi  plerumque  vivide  coeruleus  est ; et  sicut  omnia  in  sanguineo 
mobilitatem,  levem  naturam  et  puerilem  Francogalli  indolem  ostendunt; 
ita  et  oculus  serenus  atque  mobilis  vi  animosa  abundat. 

§.  5-2. 

In  cholerico  oculus  praecise  et  ad  angulos  delinea  tus  est , neque  mul- 
tum circumflexionis  in  eo  reperilur,  quod  tum  potissimum  valet,  si  ocu- 
lus  profundior  in  orbita  est  locatus.  Supercilia  densa  sunt  , ubera  atque 
solida;  bulbus  mediocrem  habet  magnitudinem,  et  si  aliquatenus  pro- 
minet: illo  prodeunte  apertura  palpebrarum  magna  existit,  et  palpebra 
superior  fere  tota  absconditur;  cornea  aeque  ac  tota  oculi  facies  anterior 
admodum  est  concamerata;  iridis  color  frequentius  est  fulvus,  quam  vi- 
ridis aut  coeruleus;  et  cum  cholerici  juventutem  Italique  indolem  re- 
ferentis tota  natura  velocem  agendi  vim  , severitatem  atque  virium  copiam 
prae  se  ferat,  eius  quoque  intuitus  vividus,  igneus,  certus  ac  dignitate 
plenus  est. 

$.  55. 

Lineamenta  oculorum  Melancholici  plicosa  sunt  atque  gravia;  super- 
cilia invenimus  obscura,  demissa,  et  palpebras  declives  et  parum  mobi- 
les; oculi  magni  iris  fulva  vel  nigra  est,  atque  tarditatem,  indolem  in 
se  reconditam,  vim  gravem  et  animum  subtiliter  meditantem  melancholici, 
qui  quasi  virilitatis  ac  Brittorum  natura  est  praedilus,  omnino  refert 
intuitus,  tum  dijectus  et  tranquille  prospiciens,  tum  tetrice  circumlatus, 

§.  54- 

Phlegmatici,  quippe  qui  veluti  aetatem  senilem  et  Hollandorum 
indolem  proponit,  temperamentum  delineationibus  oculorum  laxis,  obtu- 
sis, rotundis  flexibusque  plenis  designatus;  supercilia  tenuia  vides  et  co- 
lorem eorem  non  admodum  gravem;  bulbus  profundior  est  et  planior, 
praecipue  cornea,  et  iridis  color  caesius  aut  subcoerulus;  intuitus  deni- 
que tardus,  laxatus,  atque  vi  carens  parum  ingenii  promittit,  utpote 
omnis  plegmatici  natura  tarditatis  quietisque  nota  ei  corporis  et  animi 
debilitate  laborat. 

OCULI  FORMA 
qualem  diversitas  gentium  profert. 

§.  55. 

Si  demum  nationum,  quas  homines  constituunt,  diversitatem  respi- 
cimus , non  minus  indolem,  qua  natio  quedam  est  insignis,  oculo  de- 


notari,  ac  in  singulis  hominibus  singulares  animi  mentisque  affectiones  iis  pa- 
tefiunt, videbimus.  Oculi  deversarum  gentium  eodem  discrimine  , quo  lin- 
guae , quinadeo  quo  linguarum  dialecti , tenentur.  Quemadmodum  enim 
natura  amplas  terrarum  regiones  fluminibus  et  montibus  divisit:  ita  et 

incolas  e diversis  locis  singularibus  lineamentis  distinxit. 

Gentes  regionum  septentrionalium. 

Lappones  , Samogetae , Gronlandici  et  homines  ad  polum  residentes  in  universum. 

56. 

Hominum  istorum  oculi  hisce  notis  sunt  insignes:  intuitus  non  minus 
ac  tota  facies  hebetudinem,  inscitiam  morumque  ruditatem  prodit.  Oculi 
ipsi  temporibus  proxime  sunt  appositi,  ac  semiclausi  connivent;  circulus, 
quo  iris  circumdatur,  nigredine  infectus  est;  sub  oculis  prominentia  to- 
rosa conspicitur, 

Tartari. 

Plurimi,  sed  non  omnes,  quod  voluit  Buffonus,  conspicui  sunt  super- 
ciliis validis  oculum  tegentibus  et  oblique  versus  nasum  decurrentibus.  Pal- 
pebrae eorum  sunt  crassae  , et  oculi  ipsi  parvi  atque  alte  sub  orbita 
positi.  Tartari  Dagestanici  post  Calmukas  sunt  maxime  deformes.  Tar- 
tari Nowgoici  eo,  quod  venustis  Circassiis  sunt  permixti,  aliquid  suae  de- 
formitatis , amplius  etiam  Mongolici  amiserunt;  quanquam  uti  omnes  alii 
parvos  istos  et  multum  inter  se  distantes  oculos , quibus  sunt  insignes  , 
retinent.  Supercilia  et  cilia  sunt  nigra  , recta  , tenuia  et  rigida. 

Calmucarum  supercilia  alte  esse  posita,  palpebras  parvas,  oculum  non 
procul  a finibus  nasi  radicis  esse  videmus.  Baschkirae  et  Iacutae  insignes 
sunt  densis  superciliorum  setis  , ferociter  obnitentibus , et  oblique  versus 
nasum  decurrentibus,  orbitis  multum  apertis  et  amplo  osse  ethmoideo  admo- 
dum a se  distantibus,  oculis  parvis,  animali  natura  plenis  et  oblique  jacentibus. 

C li  i n enses. 

Facie  non  minus  atque  moribus  Chinenses  Tartaris  sunt  similes. 
Supercilia  eorum  sunt  magna,  oculi  parvi,  palpebrae  sublimes,  et 
intuitus  eorum  mollitiem  , pigritiem  et  voluptatam  naturam  patefacit. 
Hisce  Uon  absimilis  est  oculus  Iapanensium.  In  Arcanorum  oculis 

jam  maior  vita  reperitur.  Coerulei  oculi  Chinensium  color  inter  raris- 
sima pertinet  *). 

$•  57. 

Gentes  terrarum,  quibus  est  temperata  coeli  temperies. 

Hisce  ad  humanam  speciem  et  ad  nobiliores  homines  reversi,  Mon* 
golas , Persas,  Armenios,  Tureas,  Caschmirianos , Georgianos2)  , Migro* 
lios,  Circassios,  Graecos  et  gentes  Europaicos  considerabimus» 

Caschmiriani,  Migrolii,  Georgiani  et  Circassii  ob  venustatem  formae  mul- 
tum innotuerunt.  Non  vestigium  Tartarieae  faciei  amplius  in  iis  reperitur, 
et  in  oculo  ut  in  tota  facie  praesta tissimam  homines  formam  reperimus. 
Intuitus  eorum  ingenium,  habilitatem  et  eximium  decorem  prae  se  fert. 

Simile  quid  de  Graecis  Persis  et  Armeniis  valet.  Mongolarum  oculi 
vero  minus  formosi  ad  speciem  Tartariam  proxime  accedunt. 

Tureae. 

Hi  ex  permixtione  nobilissimi  sanguinis  Asiae  minoris  incolarum  e£ 
rudioris  Tartaricorum  hominum  massae  originem  duxerunt.  Inde  oculorum 
orbitae  multum  spatii  obtinent,  sed  formosa  est  eorum  species  3)  • supercilia 
prominent,  bulbus  mediocris  est  magnitudinis  et  intuitus  stupens  speculatur  4). 

Oculi  Natoliorum,  gentis  magis  excultae,  cupidine  immunes  sunt  atque 
acuminis  pleni  et  non  malignae  astutiae,  neque  conatus  magnos  promittentes. 

Russi, 

Huius  quoque  gentis  origo , uti  Turearum , diversissimis  elementis 
est  permixta.  At  hic  nonnisi  Russos  proprios  consideramus  , quorum  qui- 
dem fines  inde  a Finnarum  et  Livonicorum  terra  usque  ad  Asiam  mino- 
rem protenduntur.  Supercilia  eorum  altiora  sunt  • oculus  sub  orbita 
profunde  est  positus  et  nigri  coloris  ; intuitus  indolis  levitatem  , astutiam , 
meditantem  calliditatem  et  animi  fortitudinem  prae  se  fert, 

1.  Larater  Physiol.  Frag.  T.  IV.  p a5 o.  — a5i. 

2.  I.  c.  p.  5i4- 

3.  Sommering  1.  c.  T.  III.  f.  1. 

4-  JLavater  1,  c.  p.  10. 

5-  58. 

Gentes  , quae  terras  meridionales  occupant. 

Hispani. 

Hispani  superbi  atque  admodum  irritabilis  supercilia  sunt  densa  atque 
solida;  iris  est  nigro-viridis,  vel  quoque  smaragdinam  colorem  exhibens, 
et  oculus  in  universum  formosam  habet  speciem  ; intuitus  vivus  est  atque 
superbus.  Tota  eorum  forma  non  multum  aCaschmirianorum  specie  recedit. 

Francogalli. 

Francogallus  inter  gentes  omnes  temperamento  maxime  sanguineo 
utitur.  Hinc  facies  eius  sincera  est,  amica,  et  suavis,  cum  primum  aspicitur. 
Supercilia  alta  sunt  et  arcuata , color  iridis  plerumque  castaneo-fuscus  est, 
vel  quoque  nigricans,  intuitus  mobilis  est  atque  vagus  et  indolem  ad 
lepores  proclivem  significat, 

Itali. 

Vultus  et  praecipue  oculus  cholerici  Itali  animo  plenissimus  est.  Oculi 
delineationes  perspicuis  finibus  sunt  descriptae,  supercilia  aliquantisper  ab 
oculis  distant;  iridis  color  plurumque  fuscus  est  vel  coeruleus;  in  intuitu 
amor  et  voluptas  , fervida  vita  atque  profunda  sagacitas  est  expressa  5). 

Germani. 

Lavalerus  Germanos  maxime  rugis  oculos  circumdantibus  , et  sulcis, 
quibus  genae  sunt  sectae,  agnoscit0).  Oculorum  delineationes  rigidae  sun 
atque  multiplices  ; iris  colore  coeruleo  plerumque  est  distincta,  (quae  qui- 
dem nota  iam  antiquissimis  temporibus  de  illis  obtinuit)  7);  in  tranquillo, 
et  leniter  severo  intuitu  indoles  ingenua  atque -fida,  taciturnitas,  et  pro- 
fundi sentiendi  facultas  est  denotata.^ 

An  gi  i.j 

In  Anglorum  oculis  signa  Melancholici  mox  deprehendes.  Oculus 
tacet  quasi,  neque  ut  placeat,  dat  operam;  intuitus  tranquillis  est,  demis- 
sus et  viriliter  austerus,  atque  eximiam  imaginationis  vim  facile  denotat5 * * 8). 

5)  1.  c.  p.  286.  et  291.  6)  1.  c.  p.  269. 

7)  Conf.  Taciti  German.  : habitus  corporis  in  tanto  hominum  numero  idem  omnibus, 

truces  et  coerulei  oculi. 

Et  Iuyenal  : Coerulea  quis  stupuit  Germani  lumina? 

Nempe  quod  haec  illis  natura  est  omnibus  una. 

8)  Lavat.  1.  c.  p.  285. 

Hollandae. 

Hollandae  indoles  ad  quietem  et  pacem  vergit  et  vis  non  est  admo- 
dum eximia.  Quod  oculis  semiapertis  , neque  multum  promittentibus  et 
facile  conniventibus  maxime  significatur  9). 

§•  59‘ 

Eadem  varietas  in  structura  et  significatione  oculi , quae  indolis  va- 
rietati maxime  est  congrua , uti  apud  gentes  jam  descriptas  : ita  et  apud 
nigros  deprehenditur. 

M a u r i. 

Mauri  supercilia  non  admodum  torosa,  sed  tenera  et  tenuia  paulum 
super  palpebris  prominent : palpebrae  et  maxime  superiores  crassae  sunt 
et  specie  squaloris  insignes;  inferiores  latae  sunt , utriusque  palpebrae  mar- 
gines in  flexibus  suis  formam  serpentis  referunt , cilia  nigerrima  multum 
inflexa  et  admodum  sunt  densa;  oculus  minus  quam  in  Europais  est  con- 
cameratus, et  tamen  major;  circum  eorneam  circulus  nigricans  conspici- 
tur; iris  plerumque  unius  coloris  est  et  quidem  ita  obscuri,  ut  vix  a pu- 
pilla distingui  possit,  quod  maxime  de  Missipanis  valet  10) ; rima  parum 
est  aperta,  oculi  uti  et  simiarum  oculi  in  verticali  planitie  sunt  positi, 
et  in  nonnullis  sibi  adeo  magis  appropinquare  videntur  ; intuitus  aliquan- 
tum lorpet  et  languidior  vita  caret.  Haecce  signa  maximopere  quadrant 
in  Guineae  incolas  specie  deformes  , ingenio  atque  memoria  admodum  in- 
opes. 

Hottentottae. 

Hottentottae  superciliis  crassis  et  valde  alba  sclerotica  conspicui  sunt. 

§.  60. 

Septentrionalis  Americae  incolae  in  universum  non  multum  a specie 
Lapporum  eorumque  , qui  circum  polos  consident,  recedunt,  et  ut  hice 
parvis  oculis  sunt  conspicui. 

«...  ....  ■ 

9.  Lavater  1.  c. 

IO.  Inde  G.  Walter  de  venis  oculi  p.  a3,  iris  in  Aethiopis  nulla  est.  Yid.  Bluincn- 

bach.  1.  c.  p.  1 74* 

Cana  denses. 

Canadenses  autem  melius  formati  Tartaris  orientalibus  et  ingenio 
et  corpore  admodum  similes  , et  inde  quoque  structura  oculi  pene  eadem. 
Color  iridis  aeque  ac  capillorum  niger  est. 

Mexicani  autem  et  Terram  firmam  incolentes  magnos  oculos,  Patago- 
nes , Okasones , et  Caraibae  non  ita  magnos , sed  castaneo  fuscos  aut  nigros 
habent.  Superciliorum  aque  ac  ciliorum  crines  tenues  sunt  et  rari. 

In  Abiponibus,  qui  partem  Americae  meridionalem  occupant,  cete- 
rum bene  structis  et  non  parum  formosis,  omnino  parvos  et  fere  semper 
media  nonnisi  parte  reclusos  oculos  deprehendimus. 

Brasiliani  eo  sunt  distincti,  ut  anguli  oculorum  interiores  non  acuti  sed 
semicirculares  sint,  et  anguli  exteriores  versus  tempora  via  obliqua  per- 
gant, uti  in  Peruvianis  et  Canadensibus. 

I l " . ‘ . . 

Peruviuni. 

Infelices  hi  homines  etiamnum  omnino  servitutis,  qua  ab  Hispanis 
deprimebantur,  signa  offerunt.  Intuitus  enim  turbidus  ac  languidus  vita 
destitutus  est,  rima  oculorum  longa  -est,  et  arguli  exteriores  ad  tempora 
oblique  tendunt , albuginea  oculi  livida  est , iris  autem  nigra.  Omnino 
aliter  oculi  eorum  sunt  constituti,  qui  civitates , quas  dicunt  confoederatas, 
incolunt.  Sunt  enim  magis  ad  normam  formati  , magni  et  venusti ; intui- 
tus serenus  vi  ignea  micat  et  animum  ingenuum  hilaremque  manifestat  i1). 

I n d i a n i. 

Indiani  quoque  parvos  oculos  et  longe  sub  orbita  positos  habent.  In 
Nuotaniis  , ex  stirpe  Indica  oriundis  , praeter  oculorum  parvitatem  angu- 
los mirum  in  modum  acutos  et  in  longitudinem  protensos  videmus,  quo- 
rum exterior  ut  in  Germanis  obliquus  versus  tempora  iacet. 

Incolae  terrae  dei  Fuego. 

Tristi  modo  in  hisce  hominibus,  vix  adhuc  ad  humanum  genus 
pertinentibus , oculis , indoles  rebus  non  facile  tangenda , hebetudo , 

11)  Lobenstein -Lobel  1.  c.  p.  »4  e*  / ■* 

12)  1.  c.  3i8  et  319. 

summa  calamitas  et  ingenium  culturae  omnino  incapax  proponitur.  Quae 
miseriis  plena  spectra  si  Francogallo  aut  Italo  componas:  quantopere  exi-* 
mium  discrimen  admiraberis!  Supercilia  crassa  sunt,  turbata  et  non  co- 
haerentia ; palpebra  superior  laxa  pendet , unde  rima  parva  est  et  oblon- 
ga, intuitus  torpet  atque  summopere  languet  12). 

$.  61. 

Novam  Hollandiam  occupantes. 

Horum  imaginem  similem  descripsit  Buffonus , et  miserrimos  illos  in 
orbe  terrarum  homines  esse  enarrat.  Species  eorum  magis  animalium, 
quam  hominis  naturam  refert»  Supercilia  crassa  sunt  et  ferocia,  palpe- 
brae semper  sunt  semiclausae  et  immobiles;  unde  si  res  longinquas  aut 
altas  sunt  percepturi , caput  more  animalium  in  altum  extollunt,  quasi  ali- 
quid super  se  positum  conspicere  vellent.  Intuitus  simul  et  vita  et  animo 
omnino  caret. 

§•  62. 

Kakerlakae. 

Praecedentibus  non  multo  feliciores  superciliis  flavo  - albis  et  capillo 
caprino  similibus  atque  sine  ordine  densis  insignes  sunt;  palpebrae  squa- 
lidae tument  et  squamosae  albescunt,  superior  brevior  est  inferiore  ; cilia 
tenuissima  inflexa  sunt  et  eodem  , quo  supercilia , colore  sunt  conspicua  , 
et  in  palpebra  inferiore  fruticum  adinstar  sunt  consita ; rima  plerumque 
est  angusta;  cornea  tenuis  et  magis  quam  in  aliis  est  convexa;  iris,  quae 
texti  speciem  refert,  pallido  - coerulea  vel  pallido  - rosea  est  et  perpetuo 
motu  oscillanti  tenetur  ^);  intuitus  denique  meticulosus  a vita  omni  et 
ingenio  est  alienus. 


i3)  Sommering  1.  c.  p.  8. 


